
Nam quod saepe non litteras modo sed syllabas aut permutat aut 
praeterit, communis hominum error est. 

Suet. Aug. 88. 



PRAEFATIO AD LECTOREM. 



Fortasse non otiosum fuerit exponere quam ob rem in 

eligendo argumento dissertationis , quam pervenienti ad 

tirocinii Academici finem et studia in universitate abso- 

luturo necesse est conscribere, Suetonio potissimum operam 

dare constituerim. Et quidem duae sunt causae quibus 

permotus sum ut Suetoniana studia post Rothii in ea 

impensam operam refrigescentia rursus focilare conarer, 

quod mihi persuasum erat in editione Rothiana , quae su- 

periores omnes oblitteravit atque hodie fere sola virorum 

doctorum in manibus est, plurima iniuria nobis dari 

quasi a Suetonii manu pro facta, tam postpositis ceterorum 

codicum lectionibus prae Memmiani quam spretis cri- 

ticorum bonis emendationibus ; tum quod operae pretium 

esse putabam nonnullis locis operam dare qui aut neque 

a superioribus criticis neque ab ipso Rothio recte emen- 

dati erant aut omnino non erant tractati atque adhuc gravi 

labe laborant. Unde necessitas consecuta est bifariam 

banc dissertationem dividendi, cuius prior pars ageret 

de iis locis qui apud Rothium adhuc mendosi exstarent, 

quamquam lam antea verae emendationes ibi propositae 
essent aut qui melius ex aliorum codicum lectionibus quam 
ex Memmiani (quern sibi praecipuum ducem elegit editor 
noster) constitui posse mihi viderentur — posterior vero 
contineret observationes quibus locos etiamnunc corruptos 
apud nostrum extantes neque a quoquam satis correctos 
saltern aliqua ex parte emendare studerem. Facile autem 
est intellectu non ubique banc divisionem diligenter ob- 
servari potuisse cuius rei singulis causis perspectis mihi 
veniam datum iri magnopere spero. 

Quam veniam idem peto , si praetermiserim addere sive 
exquisitam lectionem sive bonam loci alicuius emendatio- 
nem, quod in tanta cum lectionum tum coniecturarum 
turba facile fieri potuit. Nam quamquam materia quam 
tractavi non ita magna erat, tamen me ut hominem non- 
nulla fugisse baud temere negaverim. 

Quod ad ipsam quam secutus sum rationem agcndi 
attinet, in universum lacunas, quas multo maiore nu- 
mero quam Rothius indicavit in Suetonii textu adesse cen- 
seo , supplere tentare supersedi , praeterquam quod Caes. 
20. obiter mentionem feci argumenti quod in perditis 
verbis latere putabam. Nullo enim solido fragmento niti- 
mur , ubi lacunas complere conamur atque de ipsis verbis 
quae exciderunt reciperandis vulgo desperandum est. Porro 
ne commemoravi quidem quae proposita erant ad cor- 
rigendos quosdam locos quos summo iure pro conclamatis 
habeas; ut e.g. carmen Aug. 70, verba graeca Aug. 99, 
ad donutn Caes. 84, Gallias eqs. Caes. 22 (quamquam 
saltern aliquid profecimus Madvigii emendatione sibi pro 
tradito sit) ^ ineunte Galba eqs. Vesp.5. — al. Ex iis 



autem locis de quibus infra acturus sum hoc vero spero 
fore ut appareat etiam in aliis codicibus atque in Salma- 
siano multas lectiones inveniri plane dignas quae in tex- 
tum recipiantur. Optime quidem Rothius meruit dc Sue- 
tonio quod maximam codicum copiam saltern aliqua ex 
parte digessit ac ordinavit, sed nondum eo pervenimus 
ut certo sciamus quo filo quove stemmate singuli codi- 
ces inter se cohaereant , quos potissimum in textu con- 
stituendo nobis duces eligere debeamus. Quod utinam 
aliorum investigationibus mox perspectum habeamus. — 
Sine ullo dubio Memmianus codex prae ceteris laudibus 
efferendus est, verum multos alios Hbros manuscriptos 
immerito ei postpositos esse mihi constat. Doleo, quod 
mihi copia non fuit codices Suetonianos inspiciendi sed 
non sine iusta causa censeo multis adhuc corruptis locis 
apud nostrum opem latum iri si etiam ceteri libri ma- 
nuscripti accurate collati et dispositi erunt. Fortasse prae 
ceteris ex codice Vindobonensi primo, cuius paucaS 
lectiones exempli causa hie proferam, sc. Caes. 29 
difficilius principem eqs. Aug. 17 Italiam (simul cum 
Cort.), Aug. 42 post se , summo iure a Rothio comproba- 
tum, aeque ac quod Aug. 69 exhibetur viro ; Aug. 89 
compositione aliquid auderet , (plane commemoratione dig- 
num), Aug. 97 circumvolitavit ^ 98 congesserunt. Vesp. 
5 cum Torrentii codicibus recte nomen proprium Betria- 
censi exarat , quum in ceteris exstet Bretiacensi , Vesp. 6 V 
Kal. lul. (cf. me infra ad h. 1.) Vesp. 23 nuntianti legato. 
Cal. 38 delebat (ubi Oudendorp. defendit Memmiani lec- 
tionem deflabatf). Sunt haec non multa quidem sed nu- 
merum praestantium lectionum in hoc codice exaratarum 



sine dubio augere possis si totum Suetonium excusseris. 
Quare singularem locum inter Suctonii codices Vindo- 
bonensem occupare mihi persuasum est. Sunt certe multae 
eius libri lectiones plane ridiculae , sed num in Memmiano 
non nisi praestantes inveniuntur? 

. Atque plus iusto a Memmiano codice Rothianam edi- 
tionem pendere manifestum est. Ut exempla afferam, 
legimus Caes. 86 Caesarem custodias Hispanorum cum 
gladiis adinspectantium se removisse. Num forte lectio- 
nem admspectantitim codicis auctoritas tueri possit? Mi- 
nime vero. Aut acquiescendum emendationi Casauboni 
sectantmin aut ipsum verbum cancellis includendum 
erat , quia talia syllabarum coagmenta ferri non possunt. 
(Valde mihi arridet Polakii commentum cum gladiis 
nudis scctantium). Idem fere valet de formis revives- 
ceret Tib. 2. et genetivo Aug. 80, quas Salmasii codici 
debemus , ubi ceteri habent revivisceret et genitivo nee 
sibi constat Rothius qui eandem secutus rationem Aug. 
90 Memmiani lectionem relegiones recipere debuerat. Et 
hac quidem re inprimis offendor, quod non certam 
agendi normam in constituendo textu editor sibi statuisse 
videtur. Ut summo iure p. 22, 17. Torrentii primo ^ 
p. 26, 32 Egnatii aquilifer p. 67, 38 \Jv^^\\ f rigor is 
contra codicum auctoritatem editioni suae inseruit, ita 
certissimas emendationes velut p. iio, 19 Heinsii es 
(Baehr. Fragm. P.L. p. 359), 107, 28 Lipsii alterius 
virUitibus y alterius vitiis ^ p. 15, 22 Erasmi esto repu- 
diavit. Cuius rei plura exempla infra videbis. Postre- 
mum hie mihi liceat lectorem certiorem facere de non- 
nullorum locorum correctione quae paucissimis verbis 

absolvi possit: sc. Aug. S3 ex Med. 3. Vindob. i grandi 
iam ornatu necessario deducendum est in archetype 
fuisse grandior iam natu ; Caes. ^Z et nee destiterit ^ 
coll. Caes. 67 corrigendum est in nee destiterit\ Cal. 34 
minimaeque doetrinae (cf. Aug. 74 , ubi Rothius a Mem- 
miano praebente non mininio sumptu recte descivit) cor- 
rigas in nimiaeqtie doetrinae, — Ut in praefatione decet , 
dissertationis argumentum modo leviter perstrinxi, cete- 
rum ex singulis locis tractatis manifestius fiet, quid in 
editione Rothiana improbandum esse censeam. 

Sed iam satis. Suetonii studiosis instanter assuadere 
velim ut etiam veteres editiones (inter quas effero Ouden- 
dorpii , Baumgarten — Crusii) manibus versent , quippe 
quarum merita tam in emendando quam in interpretando 
Tranquillo nostro vel maxima sint. Atque etiamsi libenter 
agnosco a Rothio Suetoniana studia maxime et resuscitata 
et promota esse, tamen valde desiderari puto editionem 
tam constitutam ex bonorum codicum lectionibus quam 
adiutam sagacissimis criticorum commentis. Quod si 
demonstravisse visus ero lectoribus, tum non frustra 
operam impensam esse mihi constabit. Imprimis vero 
spero fore ut quae contuli quaeque disputavi in hoc 
opusculo (quas primitias meas tu lector lenissimo quaeso 
excipias animo) quodammodo prosint emendationi Suetonii 
ab omni parte digni cuius -scripta quam integerrime le- 
gantur tam ob elegans accuratumque elocutionis genus 
quam propter maximi momenti res, quas memoriae 
mandavit. 



I. 



Caesar. Cap. 4. Non sine summa indigiiatione sine 
dubio rccte correxit Casaubonus restituens dignatione , nam 
Caesarem indignatum esse et molestissime hoc tulisse sane 
non opus erat ut adderetur, contra par est Suetonium 
inseruisse praedones eum summa aestimatione et honore 
prosecutos esse, quod insuper affirmat Veil. II, 41. Etiam 
hue trahi potest Caes. 74, ubi de lenissima Caesaris 
natura agitur narraturque eum erga piratas moderate 
egisse , quae dementia in hac eorum veneratione originem 
suam habere potuit. Nunc Suetonii verba testimonio Plu- 
tarchi affirmata invenies tradentis Caesarem non captivum 
sed piratas potius eius custodes fuisse. — Ad dignatio cf. 
Suet. Cal. 24. In simili Vespasiani loco (c. 4) eundem offen- 
dimus errorem in multis manuscriptis. 

Burmanni commentum 7ion nisi summa in dignatione 
ideo commendare nolim quod ille vir doctissimus ad ma- 
lam scioH alicuius lectionem servandam etiam sana verba 
immutasse mihi videtur. 

Cap. 19. Rectissime Oudendorpius vidit vocabulum 
consulatus ut glossam esse eiciendum, quod confirmant 
Ms. Torrentii et editiones primae Romanae. Luce enim 



clarius est hic de petitione consulatus agi, cuius mentio 
paulo ante facta sit. > 

In eodem hoc capite Rothio non assentiendum esse 
duco ex Memmiano Mediceis 2, 3. aliis in textum reci- 
pienti opera ab optimatibus data est y cum in Voss. Periz. 
Medic. I Ed. Ven. praepositio absit. Atque ab Ouden- 
dorpii partibus sto, qui ubi dubitant manuscripti librl, 
praepositionem abesse mavult. Cf. Caes. 85. Aug. i. 
Draeger S. u. St. des Tac. p. 28. 

Cap. 20. Potius cum Mediceo primo legere velim sed 
Caesare et Julio ^ unde melius apparet pro Bibulo sub- 
stitutum esse Julio. Quod autem Lipsius, Casaubonus et 

nuperrime Polak (progr. gymn. Erasm. 1882) verba bis 

cognomine adulterina censent , priorem partem bis eundem 
praeponentes Suetonio vindicaverim , exclusis nomine 
atque cognomine y quia exspectare possumus Suetonium 
saltem nonnullis verbis singularem hunc usum iocumve 
illustrasse. 

Cap. 21. Cum Oudendorpio potius Mediceos I, III 
et Copesianum sequens legere velim Successuri sibi in 
consulatum et Caes. 29. emendare fratri Marco in con- 
sulatum successerat y quibus duobus locis constans usus 
Accusativum flagitat. Nee magni faciendus est locus in 
Galbae vita cap. 6 ut in eo ipse Z. Domitio succederet, 
cum verba quae huic emendationi adversari videantur, 
non in omnibus codicibus inveniantur. 

Cap. 22. Pro codicum lectione responderit Torrentius 

reposuit responderet ^ quod imperfectum iactaret antece- 
deret. Antequam profitear quid mihi legendum esse 
videatur, pauca mihi dicenda sunt de ipsa quam Rothius 
in textu constituendo secutus est ratione. Magnopere 
enim miror eum coniecturam Torrentii in textum rece- 
pisse. Nam, ut ipsius verbis utar (praef. p. XXXV), 
„magis est mirandum quod tempore perfecto et imperfecto 
non raro promiscue usus esse videtur. (Sequuntur exempla). 
Quae exempla eo libentius congessi, quod nonnulla temere 
in hac quoque editione ad regulam artis correcta sunt''. 
Ab eo qui hunc in modum singularem usum Suetonio 
vindicat sane non exspectamus ut probet mutationes 
quibus alii Suetonii verba ad usum communem accom- 
modare studuerunt. Similiter sine iusta causa Vesp. 4. 
coniecturam Egnatii obligarit in textum recepit. — Cf. 
Gosrau L. G. § 399. Adn. i. — Sed ambabus manibus 
accipienda est Oudendorpii emendatio respondit cuius 
haec ratio redditur: „non respondit Caesar, quia gaudio 
elatus non temperavit sibi , sed quia contumelia obscoeni- 
tatis, de qua hie non cogitavit, ipsi erat dicta.'' — De 
temporum in codicibus confusione omnia iam nota sunt. 

Cap. 27. Verba omnibus e. q. s. usque ad genere foe- 
dissime vitiata sunt et miror Rothium ea qualia nunc 
leguntur ut a Suetonii manu profecta dedisse. Concedo 
a nullo adhuc ita emendata esse ut correctioni alicui 
acquiescere possimus sed utique praestat conclamatum 
locum obelo notare. — Primo in illo gratidto haereo , 
quod si trahimus 3.d fenore , absurdum sensum praebet, 
nam nullo modo significare potest pecunia sine usuris 



alicui data (ut Baumgarten — Crusius interpretatur) ; sin 
autem cum Burmanno substantive positum esse censemus , 
saltern obscurissimum dicendi genus tuemur. Nam quid est 
gratuito obs trie its? An fortasse voy. gratia latet? Deinde 
sensum verborum reliquo ordintim genere prorsus non 
intellego. Nam etiamsi reliqtnim ordiituin genus rectum 
esset, tamen hie non haberet quo se referret, quando- 
quidem in prioribus de senatu sermo fuit, non autem 
de ordinum genere quodam. Sed etiam per se ipsuni 
reliqtnim ordintim gentis falsum est. Habes e.g. ordo 
amplissimiis Cal. 48. Otho 8. Vesp. 2, ordo equester 
Caes. 41. Aug. 2. al. ordo titer que Aug. 15. or dines 
amplissimi (i.e. senatorius et equester , Willems le droit 
p. R. 407) Vesp. 9., denique omnes or dines Aug. 41. 
Claud. 22. — Neque nodum Gordianum solvit Burmannus 
coniciens quemqtie pro quoqtie. Si quid video utique 
scribendum erat ex reliquis ordiitibus, Sed abstinere 
melius. 

Mihi videtur mendum altius irrepsisse quam ut tolli 
possit. Fortasse iam in archetypo textus corruptus, aut 
lacunosus erat. 

Cap. 28. Recte Stephani emendationem obrogasset 
pro vulgari abrogasset in textum editor noster recepit; 
quandoquidem plebiscito Ablativus esse nequit, quod 
rebus adversafetur. Nam plebiscitum quo Caesari etiam 
absenti petitio consulatus concessa erat (cf. Caes. 26) 
irritum factum erat lege Pompeia de iure magistratuum 
(Lange R. A. Ill 376, Momms. H. R.7, III 360). Ple- 
biscito igitur est Dativus quocum non nisi obrogasset 

construi potest. Sed quid hoc nee faciamus ? Nam falsum 
esse ex lis quae iam monui elucere debet, nee Gronovii 
et aut Oudendorpii nune ^ ut de ceteris antiquiorum cri- 
ticorum coniecturis taceam, amplectenda esse censeo. 
Unice verum est Madvigii Adv. Crit. ad scriptt. Lat. 572 
ei plebiscito , cum praesertim hie desideremus verbum 
quo nudum lUud plebiscitum accuratius definiatur. 

Nunc demum iustum sensum Suetonio recuperavimus , 
sc. quando ei plebiscito (quo concessum erat ut ab- 
sen^is ratio comitiis haberetur) postea Pompeius obro- 
gasset. 

Etiamsi Rothius ex iis quae antequam editio sua 
confieret proposita erant, non invenire posset quo satis 
sibi locus videretur esse emendatus, (quod admiserim), 
tamen aut signo aliquo eum indicare oportebat locum esse 
corruptum, aut in praefatione de hac re quid sibi aliisve 
statuendum videretur nobiscum communicare. 

Cap. 29. In Vindobonensi abest se post diffieilius^ 
quod addito praestare pro certo habeo. Nam fere eiusmodi 
sententiae in universum dictae sunt quique utitur iis satis 
significat ad se ipsum eas esse referendas. 

Cap. 30. Omnino cum Casaubono Rothio inde ab 
est usque ad Euripidis interpolatio statuenda est, sed 
una a Suetonii textu exulare velim verba tcrtio libro. 

Cum nostro loco cf. Gaes. 55. Cicero ad Brutum Caes. 
56. Caes. 42. in fine. 

Cap. 34. Ubique codices fluctuant inter deditio et 

dicio^ inter quae quid interesset recte mihi Oudendorpius 
stabilivisse videtur. 

Accipimus enim vel redigimus in deditionem urbes 
obsessas hominesve , qui obsidione vel oppugnatione ad- 
ducuntur ut se dedant; in dicionem autem redigimus eos 
quos nobis subicimus. Ad quam normam omnes loci 
ubi haec verba occurrunt dirigendi sunt, quare facile 
apparebit utrum praeoptandum sit. Itaque nostro loco 
sine dubio legendum est in deditionem redacto , quod Domi- 
tius Corfinii obsessus tandem suorum proditione compel- 
litur ut Caesari *se tradat, a quo tamen dimissus festi- 
nanter Brundisium ad Pompeium tendit. Nee sane hue 
quadrat in dicionem , ubi Caesar statim eum abire sinat. 
cf etiam Dio 41 , 10. — et quae Oudendorp. etBaumgar- 
ten — Crusius laudant exempla. 

Cap. 38. Hie quoque in apparatu critico Rothianae 
editionis vellem commemorata fuisset varia lectio re- 
centiorum codicum Periz. Harlem, et aliquot editionuni 
ut Aid. Steph. Junkeri , adiecit epulum ad viscera- 
tionem , quod veterum codicum lectioni ac praetule- 
rim cum Burmanno; ac autem defendunt Graevius et 
Gronovius. Sed mihi ab omni parte persuasit Burman- 
nus tunc nostrum scripturum fuisse praebuii , dedit vel 
simile aliquid. Sin vero adhibet adiecit (adicere ad 
legitur Caes. 79. Claud. 16) sequi debet ad^ nam non 
cum iis, quae praecedunt, verbum adiciendi coniungen- 
dum est. Quo autem melius liberalitas Caesaris illustretur, 
narrat Suetonius eum non ut alii aut viscerationem aut epu- 
lum praebuisse sed etiam viscerationi epulum addidisse. 

Cap. 40. Ex Memmiano , Mediceo 2 , aliis Rothius 
recepit aestate praeeuntibus Burmanno Ernestio, quum 
Medic. I. 3. Vindob. Cort. alii dant aestati ^ quorum 
utrum praestet baud difficile est dinoscere. lam Casaubonus 
et Graevius Dativum reposuerunt et recte quidem credo, 
cum Ablativus hinc procul arcendus sit. Omnino non 
nego competere absolute interdum poni, sed ubi cum 
casu coniungitur hoc verbum, Dativum adhiberi necesse 
esse exemplo illustrabo, sc. Otho 12. ,tanto Othonis 
animo nequaquam corpus competit' (ubi certe nemo 
animo pro Ablativo habebit). Etiam dicere potuerat 
Suetonius cum aestate (ut Tac. Hist. II 50) aut in aes- 
tatem (ut Plin. XVI 39). — Loci autem ut Aug. 31. 
,Si neptium suarum competeret aestas', Sil. Ital. I 114, 
ubi competere sine casu occurrit hie laudandi non sunt. — 
Quin etiam significatio videtur diversa esse: nempe iis 
locis competere fere indicat ,si per aetatem liceret'. — 
Colum. Villi. 5. I. ,si villae situs ita competit' eqs i.e. 
,si villae situs permittit' eqs. — Sen. Epist. 75 in. ,si 
ita competit ut' eqs i.e. si forte accidit, evenit. — Rur- 
sus aliud est , quod habes Tac. Ann. Ill 46 ,neque oculis 
neque auribus competebant' i.e. non satis oculis uteban- 
tur; cf. Nipperdey ad h.l. et locos ab eo coUatos. — 

Postremum eos, qui tenaciter Ablativum retinere ve- 
lint, moneo tunc verbis banc significationem inesse debere : 
,messium feriae in aestate competunt', ubi iure quaerimus 
cui rei competant. 

Cap. 41. Pro Memmiani omniumque veterum codi- 
cum lectione quos ipse dedisset, et edebat ^ Rothius pro- 

bavit Ursini et Torrentii commentum qiios ipse edidisset, 
ct edebat quod et superfluum et tradita lectione deterius 
esse puto. Nam dare aeque ac edere pro assignare , 
mdicare y significare usurpatur et elegantiae stili inserviri 
credo tuenda varietate verborum cf. Suet. Aug. 88. Tib. 
63. Cal. 14. — Drakenb. ad Liv. VII. 21. 5. Sed om- 
nino improbandum esse quod Oudendorpius ex illo dedisset 
sequens edebat mutare voluerit in dabat unicuique obvium 
erit. 

Cap. 41. Magnopere admiror editorem nostrum ser- 
vasse yulgatam lectionem circum tribit^m ^ ubi si sensus 
salvus erit, desideramus utique unamquamque ^ atque 
revera in veteribus editionibus exaratum est cuique tri- 
but vel tribuntn , quod manifestum nobis indicium est 
legendi circum tribus. Nam procul dubio omnibus tri- 
bubus libellos Caesar mittebat. 

Quod pauio infra legimus //// tribui (cui ingeniose Boo- 
tius subiunxit s, = salutem) ibi singularis numerus optime 
se habet; etiam librariis fortasse fuit causa priore loco 
scribendi tribum. 

Ad misit circum tribus cf. e.g. Cal. 28. ,misit circum 
insulas.' — De Augusto Caesarem in hac re imitantem 
cf. Dio. 55, 34. yodfifAaTcc rivu ixTiOtig avpi(STij tw n 
TtXtjfftt xai rep dijiica oaovg irTTOt Ja^6i^« 

Rursus Rothio fides abroganda est ubi cap. 42 pravam 
lectionem urbis veterum codicum secutus auctoritatem in 
textum recepit, quae vox nullum omnino sensum praebet. 
Quo tandem modo exhausta urbs frequentiam habere 
possit non video; aequo iure pauperrimo homini abun- 

dantiam ascribere licet. Sed est certissima Casauboni 
emendatio urbi; nam hoc Caesar sanxit ne quis civis 
intra certos aetatis terminos exceptis qui Sacramento 
tenerentur, plus triennio Italia abesset, nimirum ut urbi 
belli calamitatibus incolis denudatae rursus frequentia 
hominum adesset. — Suppetere cum Dat. habes Liv. IV. 
22. passim. 

His duobus exemplis satis apparet nos etiam ubi boni 
codices conspirent saepissime ab iis discedere debere, 
quod qui negant nobis librum manuscriptum typis man- 
datum suppeditant, nequaquam vero textum cui bonus 
insit sensus. 

Cap. 49. Rothius praef. XXIV adnotat in Memmiano 
exaratum esse etvi ^ non et vinum ; qiiod et Mediceus 
III exhibet. Atque sane operae pretium fuerat sciscitari 
utrum in his codicibus post vi rasura esset an statim ei 
vocabulo subiungeretur Nicomedi, Si enim manifestum 
factum erit verba decurtata ex reliquis codicibus sup- 
plenda esse ita ut evadat et vinum , iam exulare debent ; 
aperte enim exhibent glossema praecedentium ad cyathum. 
Sin vero iure suspicari licebit aliud quid in ductibus et 
vi (unde Gronovius, Salmasius effecerunt ^«/«, quod mihi 
quidem valde frigere videtur) latere , criticorum sagacitati 
adhuc haec verba commendaverim. Nam coniuncta haec 
ad cyathum et vinum ferri non possunt cf. Hon I. 29, 
8 luven. XIII, 44. — 

Nostro loco potius exspectamus verbum ad externam 
Caesaris speciem vel cultum pertinens, quo gravius sit 
opprobrium ei illatum. Nam constat dominos tam in 

capiilorum ornatu quam in cura corporis servorum ad haec 
ministeria adhibitorum morosiores fuisse. Hac igitur no- 
tione adiecta plane ut exoletus Caesar nobis depingitur. 
Cf. Marquardt, Privatleben d. R. I. p. 147. 7. 

Cap. 56. Persequi volet. Traditam lectionem vellet 
potius cum Ernestio correxerim in velit quam ex Stephani 
editione amplectar volet. 

Cap. 60. Ex occasione. Praepositio abest in Viterb. 
Vindob. i. Cort. , unde cum Burmanno coll. Cal. 43. 
Senec. de clem. I. 6. Suetonio reddiderim ex desti- 
nato sed occasione. Contra clarissimo viro fidem habendam 
esse nego , ubi putat praepositionem ex secundo colo ad 
prius posse subaudiri , quam liberiorem praepositionum 
collocationem apud poetas solos invenimus; cf. Gosrau Gr. 
Lat. § 358,5; Forbiger ad Verg. Aen. V 512, qui 
maximam exemplorum copiam congessit. Ad Abla- 
tivum occasione cf. Caes. 35 , ,occasione temporum 
bellantem'. 

Cap. 65. Totius loci sensus efflagitat in priore sen- 
tentiae parte notionem qua indicatur de internis militum 
virtutibus vitiisve quae Caesar non respiceret agi, cui 
opponitur in posteriore tantum a viribtis, Quare unice 
vera est lectio fortu7ia , nam si non a forma probaret , 
quomodo unquam tantummodo a viribus , quippe quae 
saepissime in ipsa forma se manifestent? Sed non curabat 
ille dux utrum austeris moribus an solutis, utrum aequa 
fortuna an iniqua {fortuna enim in universum de vitae 
condicione accipi debet) viverent, verum illud solum 

intuebatur quibus ad dimicandum corporis viribus essent , 
quod revera in acie est praecipuum. Neque a Caesare 
exspectamus , qui Suetonio (c. 27) auctore reorum aut 
obaeratorum aut prodigae luventutis subsidium unicum 
sane non in moribus aut fortuna praetextum quaereret 
quo milites improbaret. Prorsus aliud est eum magna 
severitate disciplinaque rexisse quos probavisset. 

In eodem capite Rothius pro simplici subtrahebat pro- 
posuit se subtrahebat , quod optimum esset si nusquam 
alibi pronomen reflexivum non compareret, ubi ars logica, 
quae dicitur, id desiderat. Concedo apud Piin. Pan. 86. 2 
„non ex ingerentibus se sed ex subtrahentibus legere'' , 
(v.l. ex ingerentibus sed ex subtrahentibus) ex praecedenti 
se ad subtrahentibus posse subaudiri ; sed rursus Caes. 
26. et Aug. 98. exercentes pro se exercentes legimus (quod 
etiam Cic. de or. II 287 usurpavit); vertisset absolute ad- 
hibuit Suet. Aug. 23. cf. Drakenb. ad Sil. IX 645. I 
288. praecipitare Cic. de Rep. VI 18. mutare Tac. Ann. 
II 23 (ubi cf. Nipperdey) Liv. XXIX. 3. cf. Kritz. ad. 
Sail. lug. 38. 10. Ruhnk. ad. Veil. II, 82. Cf. denique 
de verbis quae omisso pronomine reflexivo neutrorum s. 
mediorum naturam induunt Forb. ad. Verg. Aen. I. 234. 
Baumgarten — Crusium Suet. III. p. 745. Gosr. 11. § 140. 
5. — Quare vulgatam subtrahebat retineo. 

Cap. 79. Nam in cum Memm. , nam cum in Medicei 
Vindob. alii, sed praestat cum Oudendorpio legere nam 
cum. Ipsa enim Memmiani lectio clare ostendit quomodo 
post vocem in m desinentem praepositio in facile in textum 
irrepere possit. Hue accedit quod in sacrificio Latinarum 

signifkaret ,m ipso sacrificio institaeiido' ; hie vero nihil 
exspectaoias nisi temporis momenti mentionem , quod 
Suetoaius fere per simplicem Ablativum significare solet. 
cf. notissima ilia luiis ^ cornitzis^ tribwiatu al. — Suet. 
Caes- 5. 39- 76. 79. So. Aug. 31. 44. Cal. 54. Claud. 
6. 21, i.f. Xero. 7. 12. Galba 6. Vesp. 19. Domit. 4 i.f. — 
passim. 



Cap. 8o- In carmine quo Bruti virtus et Caesaris im- 
potentia lepidissime carpuatur, ipsam festivitatem in 
oppositione inter primum consulem et postremum regem 
sitam esse puto. Quare ex editt. Lugd. lunt. Steph. 
recipere velim fostrcmus , iam a Burraanno commendatum 
nuperque a Polikio /in programmate gj-mn. Erasm. a. 
1882) probatum. Hac enim voce restituta simul indicatur 
populum sperasse fore, ut post eius necem libextas Romanis 
redderetur. — Sed prorsus alienum hinc esse puto illud rex 
postremo f actus est ^ quo oninis vis ioci perit. Nam quid 
hoc ad rem, utrum statim an postremo rex factus sit. 
Praeterea maximam sy^mmetriam in versibus iocularibus 
semper observatam esse constat, cf. Cal. 9 Caes. 49. Baehr. 
Fragm. P. L. passim. — Varietas lectionis sane digna 
erat quam Rothius commemoraret. 

Cap. 88. Primes consecrate ed. Basil. 1546 dat pro 

vulgata lectione prima consecrates ^ quorum illud huic 
Rothius praetulit iniuria, ut demonstraturus sum. Ludi 
victoriae Caesaris quos Augustus edebat , iam pridem insti- 
tuti erant a Caesare in memoriam victoriae Pharsalicae ^ , 



I) Lange R. A. Ill 447, 507. Preller R5m. M. II 244- 



i8 

consecraveratque Caesar eos ludos Veneri Genetrici, cui 
aedem ante pugnam Pharsalicam votam in foro suo 
exstruxerat ^). Nullo igitur modo Augustus ludos edere 
potuit consecrate ei i.e. in honorem Caesaris consecrati. 
Nee de aliis ludis hie cogitandum esse docet Aug. lO^). 
Itaque vulgatam prima consecrates ei tueri velim , i.e. 
Augustus primo loco ludos consecrates 3) a Caesare edebat. 
Ad dativum pro a cum ablativo cf. Caes. 20, Aug. i. 
Rectissime Baumgarten — Crusius iudicavit hunc ipsum 
dativum libraries decepisse iisque causam fuisse qua locum 
depravarent. Cum Suetonii autem loco imprimis com- 
parandus est Plin. N. H. II 25. „ludis quos faciebat Veneri 
Genetrici , non multo post obitum patris Caesaris", ubi 
etiam stellae crinitae mentio fit. 



Aug. Cap. 10. Plane me fugit cur Rothius receperit 
lectionem translativum , quam non nisi in cod. Harlem, 
exhibitam invenio, pro vulgari eaqua optima tra(ns)la- 
ticium. Nam usitatissimum est verbum traliticius sig- 
nificatione vulgaris, solitus cf. Ruhnken. ad h. 1.; contra 
translativus habet significationem activam, quam illustrant 
tales loci quales sunt Cic. de Inv. I, 10. Quint. Ill 6, 
52, 75. Atque in universum formae in -/z;//j assignandae 
sunt grammaticis vel rhetoribus, excepto duntaxat insi- 



1) Preller 11. I 444. App. B. c. II 68. 
a) C. I. L. I 397. 

3) Cf. Aug. 29 ,,aedem consecravit" Cal. 25 ,^ladios c." Aug. 18. 
Nero 12. Aug. i. ,>ara consecrata." 

tivus, quod habes apud Hpr. Ep. II, 19. Cic. deRep. II, 
34, aut denique utpote technici termini a communi usu 
alienae sunt, ut ^.g, oblativay impetrativa (auspicia) de 
quibus cf. Serv. ad Verg. Aen. VI, 190. — Ut aliqua 
exempla afferam , 

suppositivus Prise. VIII. 102. XVIII. 88. 

commendativus Prise. V. 72. (easus e. == dativus). 

additivus Prise. XVII. (pronomen a.), quae omnia 

aeque acf translativus aetivam habent significationem et 
fere per Partieipium Praesens reddi possunt. 
^commendaticius habes apud Cie. ad Div. V. 5 (litterae c.) 

Cie. Verr. IV. 66, 

additicius Cels. in Pandeet. XVI. 98 (mensis a.) Ter- 

tull. de resurr. earn. 52. 

Unde apparet etiam commendaticius aetivo sensu usur- 
pari, ut ex eontrario oblativus passivo. Certam igitur 
regulam de signifieatione diversa verborum in -ivus aut 
in -ieius formatorum statuere non possumus. Hoe fiutem 
mihi diiudieasse videor vitae eotidianae stilo formas in 
'ivus alienas fere esse atque hie nullo modo seribi debere 
translativum sed traliticius, — ef. Ktlhner Ausf. Gramm. 
I 670. 674. 

Cap, 12. Quamquam eonspirant Mss. in hae lectione 
ne aut sibi aut veteranis par gratia referretur ^ tamen 
eum Oudendorpio et Wolffio sine uUo dubio legendum 
est nee eqs. , quod eomprobarunt Baumgarten — Crusius , 
Polakius. Imprimis vero Ernestius rem aeu tetigit, eum 
monuit Suetonium pro more suo summam sententiae 
praeponere, exempla singula subneetere, ita ut hie ad 

2* 

AV/^ . responderet qtiasi alii -^ tollendumque iactassent ^ 
.ad facta vero nee -r— referretur ; ef. cum nostro loco 
Aug. i6. y,alii dictum factumque eius criminantur" eqs. 
S,ed. etiam alias ob causas nee restitui debet. Quid verbis 
alii ornandnm tollendumque iaetassent significetur, cplligi 
potest ex epistola D. Bruti apud Gic. ad Fam. XL 20, 
I. cp. Veil. II. 62. „hoc est illud tempus, quo Cicero 
insito amore Pompeianarum partium, Caesarem laudan- 
. dum» et tollendum censebat, quum aliud diceret, aliud 
intelligi vellet.'* Maxima igitur huic dicto inest ambigui- 
taa, cuius lepor perit si legimus tollendutn ne eqs. (quod 
nihil aliud significaret nisi expellendum , e medio tollen- 
dum). Ex Cicerone vero (11.) patet hoc veteranos maxime 
indignatos esse, quod neque Caesar neque D. Brutus 
in numero decemvirum agrarioruni (cf. Lange R. A. III. 
541) habiti essent, quae res certe jion inde consecuta 
est, quod alii Caesarem ornandum tollendumque esse puta- 
verant. Sed seorsim haec duo ponenda sunt, neque per 
ne inter se coniungenda. Ipse denique Caesar apud Ci- 
ceronem U. tantum de hac re queritur, quod alii laudan- 
dum, ornandum, tollendum se censuissent, quibus in 
malam partem acceptis respondet se non esse commissu- 
rum ut toUi possit. Ibi paulo infra sequuntur quae de 
veteranis narrabantur. 

Cap. 13. Hie quoque iniuria Rothius mihi videtur 
Memmianum praecipuum sibi ducem elegisse, traden- 
tem. iqm .istam volucrum fore potestatem , cui quam- 
vis optime per se dictum sit (cf. e.g. Cic. in Vatin. 17 
„an erit haec optio et potestas tua .?''), tamen vulgatam 

lectionem — /;/ vo lucrum fore potestatem praetulerim. 

Hanc ipsam constructionetn (de qua cf. praeter interpp. 

ad h. I. et Ernestium ad Aug. i6 imprimis Gell. I. 7) 

causam mutandi librariis fuisse in promptu est. Neque 

omnino Ernestio assentiendum esse duco hanc lectionem 

ceteroquin probatam ideo non recipienti, quod in Mem- 

miano non compareat. Nam etiam in ceteris Suetonii 

codicibus, ut ex iis quae iam protuli quaeque prolaturus 

sum apparebit, multae eaeque optimae lectiones invieni- 

untur iniuria a Rothio prae Memmianis spretae, neque 

omnino constat, qui praecipue codices in textu constitu^ndo 

nobis sequendi sint. 

Memmiano accedunt Medic, i. Exc. Voss. Cuiac. — 

Med. 3. in-potestate habet; Vindobi (cum aliis) in- 

potestatem ^ quem librum ideo nominavi, quod mihi niultas 

exquisitas lectiones continere videtur. cf. ad Caes. 29. 

(Sic Aug. 1 1 solus praebet 7it'Victor tres exercitus occu- 

paret confirmatum ab Eutropio VII. i., — cf. praef. 

huius opusculi , p. 3.) 

Eadem ratiocinatione ductus Casaubonus in Aug. capite 

16 ex codd. Viterb. Cuiac. reposuit in conspectum fuisse , 

quam lectionem confirmant Med. i. 3. cuiti Politiand. 

Memmiani lectio venisse nihil est nisi explicatio vferSi 

» 
fuisse, cf. Gosr. gramm. lat. § 334. 4. 

Cap. 17. Annotatam invenio Memmiani lectionem ad 
desideria militum , sane dignam quae commemoretur. 
Nam in Palatinis Viterb. Med. 2 Vindob. 2 traditur et 
desideria y unde non cum Oudendorpio efficiendum est 
ea desideria^ sed quod manifestum nobis indicium est 

suspicandi in archetype fuisse exaratum ac desideria , 
ante quod nonnulla aut unum tantum vocabulum excidisse 
verisimile est. Post donee igitur lacuna statuenda est. — 
Nisi mavis ex Vindobonensis i . lectione donee desideraren- 
tur y cum ceterorum coUata eruere donee quae desidera- 
rent milites ordinarentur. 

Cap. 25. Minus per fee to duel eoftvenire restituit 
Rothius pro vulgari imperfeeto , sed supersedit in apparatu 
critico addere Memmiani aliorumque veterum codicum 
lectionem non esse duet sed duce. Ceterum lam Bentleius 
proposuerat correctionem perfeeto duet (cf. Becker Jbb. 
f. Phil. 87, 203). Sed salva reverentia quam omnes 
debemus criticorum illi facile principi , tamen non. ausim 
pro codicum lectione substituere illud vulgatissimum /^r- 
feeto duet ^ quod quis unquam correxisset in in perfeeto 
duee y cum omnino correctione opus non esset? 

Pfaestare autem puto Suetonio vindicare peculiare di- 
cendi genus quam vulgo probatas artis criticae regulas 
infringere. Etiam ex multarum editionum mendosa lectione 
in imper feeto duee tradita lectio apte defendi potest, 
cui semel depravatae ad imperfeeto rursus praepositio 
adiecta est. 

Cap. 31. Ambirentque multi ne filias in sortem da- 
rent, lam Oudendorpius monuit hue nihil quadrare 
nisi daret idque optimo iure. Nam praeterquam quod 
vereor ut latinum sit ambibant multi ne filias in sortem 
darent pro dare eogerentur^ ne sic quidem sententia recte 
constaret. — Otiosum paene videtur exponere quid in 

tali re usu venerit : non enitn cives sed pontifex , cuius 
arbitratu virgines e populo viginti legebantur e quo nu- 
mero postea sortitio fit^), eas in sortem dat i.e. indicat 
virgines, e quibus sorte ducta virgo vestalis capiatur. 
Quod haec sortitio Gellio auctore (11.) utpote molesta 
saepe omissa legisque Papiae (quae de hac re caverat) 
per senatum gratia facta sit, causa esse non potest im- 
probandi lectionem daret. Immo vero Augustus antiquas 
caerimonias revocavit, ut ex verbis sequentibus apparet, 
itaque eum etiam hac in re antiquum morem secutum 
esse par est. — Verissima igitur est lectio codicis Hulsiani 
daret. Cives vero filias suas offerunty quod habes Gellii 
loco et apud Tac. Ann. II. 86. — 

Cap. 32. Ex Memmiani \ectione g-rassaturad dispositis 
non cum Salmasio efficiendum erat grassatiiras sed gras- 
saturam y quod etiam Madvigius commendat, atque insu- 
per invcnitur in codice Gudiano. 

Cap. 37. Si Rothius editionem suam commentariis 
instruxisset , inde resciscere possemus, utrum etiam aliis 
locis invenisset quotiensque adhibitum pro quotienscunque 
necne. Quod tamen addubito, neque Cal. j , quotiensque 
satis confirmatiim est. Quamquam pronomen quisque pro 
quicunque usurpavit archaica latinitas (velut Plant. Mil. 
160. Men. 717), hoc nihil valere potest ad comproban- 
dum loquendi usum Suetonianum. Praeterca quotiensque 
hac quidem significatione nusquam invenire potui. Cete- 

I) Gell. I. 12. 

rum ne sic quidem loco suus sensus restituituf , quando- 
quidem e Dione 63 , 13. discimus recognitionem equitum 
quotannis fieri solitam esse. (Momms. St. R. II 384). 
Gravissimae igitur adsunt causae , cur statuamus post esset 
aliqua excidisse. Nam quominus quotiensque eqs. cum 
sequentibus verbis coniungamus obstat ea res, quod tan- 
tum anno 22 ante C. Augustus traditur censores creavisse 
censusque egisse non tamquam censor sed consul aut 
denique ex alia sibi concessa potestate. Cf. Suet. Aug. 
27. Claud. 16. Dio. 54. 2. Willems 11. p. 462. Momms. 
St. II 326. 1000. 

Cap. 42. Quamvis dare destinaret. Accurate verba inspi- 
cientibus statim apparebit imperfecto destinaret hie locum 
non esse. Ita Augustus bis idem dixisset : populo promissum 
congiarium poscenti ut sibi .debitum respondit sibi fidem 
habendam esse (i.e. se certo daturum esse); et eidem 
populo non promissum flagitanti — attendas aiitem ad 
diversa verba reposcenti et flagifanti ; fallitur Polak II. 
p. 26 pro reposcenti „deposcenti'' substituens , quia 
reposcere valet poscere, quod nobis debetur: dnaiTeTi^ — 
exprobrans negat se esse daturum , quamquam adhuc dare 
in animo habebat.^ Haec sensu cassa sunt. Requiritur 
enim in altera sententiae parte notio : „quamquam dare 
destinarat, antequam poposcissent ut sibi daretur", quam 
Suetonio reddere velim emendans quamvis dare destinarit 
(ut iam Reitzius coniecit) , cf. Aug. 27 „ut omnia sibi reli- 
querit libera". Cicero vero scrlpsisset destinasset ^ sed 
Perf. Coniunctivum passim hoc modo usurpatum inve- 
nimus. 

Nisi forte cum Burmanno corrigendum est quamvis 
dare desttnarat , quod quidem eodem redit, sed ipse in- 
dicativus post quamvis librariis fraudi esse potuit. Quamvis 
cum Indie, habes apud Li v. II. 40. 7, Nepotem Milt. 2 
et saepissime apud poetas. Cf. Oudendorp. ad h. 1. 

Quid autem amplectar, adhuc dubius haereo. 

Cap. 45. Omnes libri maximo consensu exhibent 
lectionem aderat ^ nisi quod codex Nonnii et editio Basil. 
1533 habent aberat ^ quod necessarium esse videtur , cum 

« 

sequantur petita venia eqs. , quae verba indicant Augus- 
tum tunc a spectaculo afuisse. 

Sed sane magnopere niirandum est manuscriptos librds 
adeo in vitiosa lectione conservanda conspirasse , ubi 
correctio tam in promptu esset. Quod denuo paulo infra 
offendimus (p. 60.1 ed. Rothianae), ubi sola eadem haec 
editio Basiliensis 1533 pro longo mendoso praebet loco, 
Neque temere correctionem aberat in textum recipere 
ausim, quod tunc mirum quantum Suetonius sibi ipse 
contra diceret. Augustus maximo studio ac voluptate spec- 
tandi tenebatur, quam ipse saepe professus est, idque 
adeo ut quotiens spectaculo interesset, totum ei se dederet 
nee quicquam aliud ageret. At hercle quomodo nostro 
fidem habeamus narranti eum plurimas horas, imo totos 
dies a spectaculo afuisse, quippe qua re ilia spectandi 
cupiditas non ita apte se manifestaret? Neque hoc Suetonio 
efferendum erat , quod per totos dies a spectaculo aberat, 
quod sane non ita commemoratione dignum erat; sed quod 
utpote spectandi cupidissimus per magnum temporis spa- 
tium spectaculo interesse solebat. Quam rem sequentia 

verba confirmant. — Verba igitur sicut nunc tradita 
sunt graviter vitiata esse puto atque haec fere a Suetonii 
manu profecta esse mihi persuasum est. Proponit Au- 
gustum plurimas horas, vel totos dies spectaculis inter- 
esse solitum esse, nee inde afuisse nisi petita venia et 
indicatis qui suam vicem fungerentur. Subnectit deinde 
descriptionem quomodo spectare soleret. Vulgatam igitur 
tueor et post aderat y lacunae signum appono. 

Cap. 49. Hie ut semper fere librarii nescierunt, utrum 
sibi scribendum esset ceterum an certiim , e quibus miror 
Rothium priorem vocem alteri praetuliss^. Nam procul 
dubio cerium ntimeruin recipere debebat. Ne ceterum 
quidem numerum in urbis suique custodiam adhibebat 
Augustus sed , ut ipse Suetonius enarrat , tantum tres 
cohortes in urbe esse passus est , qui numerus est certus. 

Difficilior autem est res in fine capitis , ubi denuo 
oratio haeret in salebra. Quid enim sibi velint iuvenes 
qui a loco perferunt litteras plane me fugit , quamquam 
totius loci sensus perspicuus est. Augustus primum 
iuvenes certis locis disposuit , quorum alter alteri litteras 
diplomatave perferenda traderet. Mox vero magis e re ei 
visum est unam eandemque personam nuntiata perferre 
certis stationibus vehiculo mutato , ut si quid res exigeret 
de ipsis rebus gestis interrogari posset. Rectissime igitur 
Burmannus a loco dicit significare debere a loco rei gestae, 
quod tamen traditis verbis nullo modo inesse potest. Nee 
languido illo Graevii Casauboni alicunde quicquam pro- 
ficimus, quia etiam iuvenes illi, de quibus primo sermo 
fuit, alicunde nuntios perferebant. Quid in corruptis 

verbis inesse debeat iam indicavi , verum nihil habeo quo 
locum vel paulum sanare possim, atque ut aiunt davfip6X<o 
mihi hinc decedendum est. 

Cap. 52. In parenthesi liceat monere praestare , 
quod iam Oudendorpius ex Mediceis tribus Cuiac. Copes, 
protraxit, ex quis, cum in reliquis exaratum sit ex quibt^s , 
quocum etiam Memmianus consentit, dummodo litteras 
recte coniungens legas ex quels , non autem exque its 
of. Aug. 36 in quis, Neue^ F. II 232, 234. 

Cap. 55. Nemini libertas aut contumacia fraudi fuit , 
ut ait Suetonius. Itaque Augustus maledicos libellos 
omnino non expavit, sed magna cura studebat probare 
ea quae sibi ingererentur falsa esse; ne nomina quidem 
auctorum comperire conatus est, sed hoc solum cavit 
ne quis sub alieno nomine bonam famam alicuius ma- 
cularet. At hercle haec omnia maxime inter se pug- 
nant. Qui libellos de se sparsos curiose refutat , metuit 
ne inde sibi infamia oriatur; qui autem eos non expa- 
vescit, non moratur nee ignominias quas libelli continent 
eluere conatur. 

Aut igitur rationem habet eorum libellorum atque 
irritos reddere studet, ubi par est eum etiam auctores 
requisivisse , aut iis omnino non soUicitatur ') ac ne requi- 
sitis quidem auctoribus plane neglegit, nedum contra dicat 
opprobriis sibi inustis. Cum autem hoc, non illud de 
Augusto tradatur, inde sequitur ut pro et magna cura 



I) Cf. similem locum cp. 71 „aleae rumorem nullo modo expavit," 

redarguit cum Burmanno sit legendum aut eqs., quod 
praetulerim emendationi Torrentii nee. 

Cap. 56. Ferebat et ipse siiffragittm in tribu , ut 
times e popiilo legimus in editione Rothiana , quamquam 
Medicei Vindob. I . Cort. tradiderunt in tribus Palatini in 
tribubi4s , unde nullo modo cum Stephani editione et 
Erasmo effici potest in tribu, Non temere enim littera 
s neglegenda est. Quod autem Graevius ex cap. 40 colle- 
git Augustum in duabus tribubus suffragium tulisse ideoque 
hie scribendum esse in tribubus y neque ibi traditur neque 
libenter credere velim. Nihil enim aliud Suetonius ibi 
narrat nisi Augustum tribulibus suis nummos dividisse 
i.e. tarii iis qui ante adoptationem tribules sui fuerarit, 
quam qui adoptatione facta in eadem qua ille tribu re- 
censebantur. Valde me piget, quod de hac reutrum 
liceret simul iri duabuS tribubus suffragium ferrenecne 
certior fieri non potui. Sed qiiia domo mutata etiam 
tribus mutabatur, veri similius esse diico licuisse tantum in 
una tribu suffragium ferre atque Augustum in tribu Fabia 
recensitum fuisse,' ut exposuit Kubitschek de rom. trib. 
orig. ac propagatioiie (Abh. des Arch. Epigr. Semin. 
Wien 1882.) p. 118. — 

. Ab brnni parte igitur Torrentium verum vidisse mihi 
persuasum est , cum emendavit traditam scripturam hunc 
in modum: in tribu sua. 

Cap. 57. Rectissime Dukerus ad Flor. II 7.8 vidit in 
sententia item KaL Ian, strenam eqs. defectum verbi 
esse , quod ex praecedenti iaciebant ad strenam subin- 

tellegere omnino non possumus. Nam hie de z^ugmatis 
figura cogitari non potest, quia verbum iaciendi tantum 
quadrat in stipem , quam in lacum Curti deiciebant , sed 
neque ipsum neque simile verbum aliquod cum voce 
strsfia coniungi potest. Quamquam quod supplet Dukerus 
verbum sc. caiiferebant lapidum testimoniis confirmatum, 
non recipiendum esse mihi videtur, quia sine dubio Sue- 
tonius scripsisset in Capitolium, Num forte lacuna expleri 
potest ex simillimo in Caligulae vita loco, Cap. 42 
„stetit in vestibulp aedium Kal. Ian. ad captandas stipes, 
quas plenis ante eum manibus ac sinu omnis generis turba 
fundebat'^ ? 

Cap. 68. Salmasii codex sive Memmianus pro versum 
171 scaena pronuntiatum exhibet versti in scaena pronun- 
tiatOf cui accedunt Medic. 1.3. et Torreritii codd. ; ver^ti 
scaena pronuntiato autem exstat in Periz. Harlem, editt. 
Venetis tribus. E quibus lectionibus efficio in archetypo 
fuisse versum scaena pronuntiatum , pro quo ut saepis- 
sime fit vitiose lectum est versu eqs. Postea vero etiam 
pronuntiatum correctum est \n pronuntiato ^ \x\. sententia 
sibi constaret. Denique praepositioneixi in addidit is, cui 
nudus ablativus offensam praebuit. Sed notum est inde 
a Tacito usum simplicis ablativi pro in cuni ablativo 
antea apud poetas solos obvium percrebruisse , ita ut iis 
apud Suetonium locis ubi codices fluctuent eum librum 
sequendum esse putem , qui praepositionem non agnoscat. 
cf. Aug. 43 „fecit ludos pluribus scaenis.*' Tac. Ann. XIV 
20 „theatro." Nipperdey. ad Tac. Ann. Ill 61. Draeger 
U. p. 27. Oudendorp. ad h. 1. et ad Suet. Caes. 39. 

Cap. 72. Quamquam demutn post Rothii editionem 
in lucem proditam emendationes propositae sunt, quibus 
corruptissimus ac omni sensu denudatus locus ac per am- 
plius eqs. — in urbe hiemaret optime sanatur, tamen 
editor debuit annotare latn veteres quamvis frustra hie 
haesisse , a'ut certe meras ineptias his verbis inesse. Nam 
se bonum sensum hinc elicuisse nemini persuadebit. Ubi 
autem locus laboret , unicuique statim obvium erit. Augus- 
tus per annos amplius XXXX eodem cubiculo et hieme 
et aestate mansit, quamvis experiretur urbem valetudini 
suae nocere et assidue hieme in urbe degeret. (nam 
unde petierit Erasmus explicationem verbi hiemare per 
hiemis incomntodis affligi ignoro). Eodem igitur cubi- 
culo hieme mansit , quamvis assidue in urbe hiemaret ! 
Plura addere otiosum erit. Nuper viri doctissimi Mahlyus 
(Philol 48.644) et Polakius (11. p. 28) haec ad locum corri- 
gendum proposuere: ille mansit assidueque in urbe hie- 
mavit , qnamvis paruni salubrem valetudini suae urbem 
hieme experiretur , hie vero mansit et quamvis parum 
salubrem valetudini suae urbem hieme experiretur, assidue 
in urbe hiemavit. Quarum emendationum priorem ut 
simpliciorem potius recipere velim. Verborum assidueque 
eqs. loco mutato necesse fuit etiam hiemavit mutari in 
hiemaret. 

Cap. 73. Postquam de instrumento et suppellectile 
principis egit Suetonius , nonnuUa tradit de vestibus qui- 
bus Caesar usus est, quarum duo genera distinxit: do- 
mestica vestimenta et forensia. Itaque cum Graevio Tor- 
rentio in verbis non temere alia quam domestica usus est 

transponere velim qtiam post usus est, quo desideratum 
sensum recuperamus : domi non temere alia veste usus 
est nisi quae ab uxore et sorore ac filia confecta erat. 
Traditis enim verbis nihil aliud inest nisi quod Nadalius 
gallice reddidit: „Auguste selon Sudtone estoit presque 
toujours en robe de ' chambre" , quod sane Suetonius 
nunquam memoriae mandaverit. — Neque vero cum 
aliis dofnestica interpretari velim per domi confecta ,Q^M^.TCi 
significationem vix illi voci attribuere possis. Sed insuper 
mihi , ut dixi , oppositio adesse videtur inter domestica et 
forensia vestimenta. 

Cap. 82. aut qiiotiens eqs. Rothius in textum recepit pro 
codicum lectione at „aut" superflua coniectura, qua sensus 
plane perturbatur. Infirmitatis causa Augustus raro lava- 
batur, sed saepius unguebatur. Ea vero quae sequuntur 
non cum Rothio opponenda sunt verbis aut quotiens eqs. 
sed cum praecedentibus coniungenda , nam tria haec 
lavari ungui sudare arte cohaerent (quod recte exposuit 
Becker Jbb. f. Phil. 87, 207. cf. Guhl u. Koner, das 
Leben der Gr. u. R. p. 675 ff.) quibus optime opponun- 
tur at quotiens eqs. Proposito enim Augustum propter 
valetudinem tantum ungui et sudare solere , recte per 
particulam at subnectitur eum, quotiens ob quamdam 
causam lavari cogebatur, non corpus in aquam submer- 
gere sed tantum sedens in ligneo solio manus ac pedes 
iactare. Quae secunda sententiae pars omnibus quae 
praecesserunt opponitur, non solum verbis aut sudabat 
ad flammam eqs. Solitam igitur distinctionem servandam 
esse puto et codicum lectionem at tuendam, quare res- 

tituo : in primis lavandi raritate , unguebattir enim sae- 
plus aut stidabat ad flammam — / at quotiens eqs. 

Cap. 84. Verba nam deinceps graviter corrupta sunt. 
Nam sane saepe apud Suetonium tantum inservit ad 
novam orationis partem inducendam, sed tamen aliqua ex 
parte ea, quae per na7n prioribus subiunguntur, haec ipsa 
explicare debent. Quod quomodo hie fiat omnino non 
video. Teste Burmanno manus docta in ora editionis 
Plantin. ascripsit iam (simili modo Caes. 44. in. cum 
Burmanno iam pro nam legendum est). Quid vero illo 
deinceps faciamus.^ Deinceps, ^) credo, (quod Graeci dicunt 
^%^ii) neque in senatu neque ille apud populum neque 
apud milites locutus videtur esse neque Suetonius hoc 
dixisse. Sed procul dubio ingenicsa Speyeri coniectura 
recepta pro deinceps scribendum est princeps, Simul ex 
editione Plantin. recipere velim iam. Nunc verbis Mu- 
tinensi bello praemissis apte inducitur per iam princeps 
aliud vitae eius spatium. Ad iam priftceps cf. Vesp. 5 
i.f. „iam imperatore*' — Textu hunc in modum correcto 
elegantiam stilo reddiderimus. Nam hunc sensum recupe- 
ramus : „neque bello neque pace unquam publicis negotiis 
prohibitus est, quominus eloquentiae litterisque summam 
operam navaret." 



Vespas. Cap. i . Manebantque imagijies eqs. lure viri 
docti quaesiverunt ad quodnam tempus imperfectum ma- 
nebant referendum esset. Num ad Suetonii } quod si 



1) Cf. Aug. 2. 

significare voluisset, scripsisset noster manent adhuc (cf. 
Tit. 2) vel ut Casaubonus coniecit manent hodieque. An 
potius cum Ernestio explicabimus : „manebant Vespasiani 
tempore imagines Sabini , sed utrum adhuc existant necne 
e commentariis , quibus usus sum eruere non potui*' ? Sane 
permulta singulis Suetonii verbis inesse debent , si tot res 
uno verbo complectitur. Neque quicquam proficimus 
Lipsii coniectura mofiebant ^ in qua idem illud imperfec- 
tum offendit atque eo amplius monebant obiecto caret, 
nam verba positae ei sub hoc titulo KuXwg uhoy'tjaapri 
artissime inter se cohaerent. — Videant alii de emen- 
datione, nos interim verbum mafiebant obelo notemus. 

Cap. 5. (p. 227. 38) Ex Memmiano codice Rothius 
recepit tantumque quod y quod etiam praebent Med. 3. 
Pal. 2. Sed procul dubio scribendum est tantmn quod; 
nam quod Oudendorpius perhibuit copulam ferri posse, 
quippe quae significaret et quidem ^ Suetonius profecto 
scripsisset et tantum quod exeinptum, — Fere ubique in 
hac voce, cuius vim fortasse non capiebant, lapsi sunt 
librarii. cf. Aug. 63 ubi Medic. 3. Periz. Vind. I. tantum 
quod , plerique vero tantumque ^ — Aug. 98 ubi Memm. 
Medicei tatttum quod , plurimi tunc vel tunc quidem 
habent. 

Paulo infra pro vulgari quamlibet magnum , id esse 
proventurum pollicerentur Salmasius proposuit quam libet 
magnum id esset , proventuruvi pollicerentur , quod mihi 
maxime arridet. Editt. Rom. Bonon. aliae confirmant 
banc emendationem. Sane haec duo verba quamlibet 
magnum per se sufficiunt, quibus solis si Suetonius uti 

3 



34 

vellet, nonne scripsisset: „ut quamlibet magnum cog^taret 
volveretque animo, id esse p.p.*'? Hue accedit quod 
verbum substantivum in Infinitivis tarn Perfecti Passivi 
quam Futuri Activi fere usquequaquam apud nostrum 
omittitur. — cf. Gosrau II. § 498. 2. NSgelsbach L. St7 
p. 589. Praestat igitur legere csset pro esse. 

Cap. 6. (p. 228. 36). ludaictis exercitus V, Idus 
lulias apud ipsum Uiravit vulgo legitur, sed Paris 61 162 
Basil. Vindob. i habent V, Kal. luL quod nimirum lis, 
quae praecedunt: „in verba Vespasiani legiones adegit 
Kl. lul.*' adversatur. Quamquam haec ipsa varietas mihi 
indicium esse videtur de lectione V, Id. Itil. non constare. 
Verum igitur vidisse putandus est Ernestius e Tac. Hist. 
II 79, 81, restitucns V, Nonas lulias, Quam emendandi 
rationem plane improbandam censerem, si ubique in co- 
dicibus compareret V, Idus lulias^ nostro autem loco ubi 
fluctuant codd. comprobo. — De re ipsa cf. Merivale 
H. of the Rom. VI. 437. n. Fallitur autem Schiller. 
R(5m. Kaiserzeit p. 394 potius Suetonium secutus quam 
Tacitum, cui in talibus rebus maior fides quam nostro 
est habenda. 

Cap. 21. Pro tradita lectione salutabatur Rothius ex 
Aur. Vict. Epit. IX substituit salutatur ^ quod saltem 
consuetudo latinitdtis postulabat. Atque habet quo se 
commendet haec emendatio, nam paene ad verbum Au- 
relius nostrum reddidit. Sed tamen vulgatam retinere ve- 
lim, quia etiam aliis locis (ut Tac. Ann. XIII. 3 „lau- 
dationem exorsus est, dum antiquitatem generis — enume- 

rabat", Tac. Agric. 41 „aures verberatas (esse), duiii 
pessimi exstimulabant'*) per dum cum Imperfecto non 
indicatur ea, quae in sententiis primaria et secundaria 
expressa sunt, uno eodemque temporis spatio contineri, 
verum eo ipso tempore, quo id factum est quod primaria 
sententia continet, etiam aliud quid factum esse, quod 
in sententia secundaria dictum est. Itaque non necesse est 
verba dum salutabatur se calciabat significare „quamdiu 
salutabatur se calciabat'', sed etiam indicare possunt (quod 
vulgo per dum cum praesenti tempore redditur) „in eo 
temporis spsktio , quo salutabatur, etiam calciabat se." — 

Cap. 22. Magnopere miror Rothium nihil praefatum 
verba in textum recepisse neque ab aliis neque a se ipso 
intellecta. Nam quid significat et super caenant autem et 
semper alias co7nissimusf Si tale aliquid scribere vo- 
luisset Suetonius, sine dubio haec fere memoriae man- 
dasset : ,Semper comissimus imprimis super caenam lae- 
titiae indulgebat'. Sed tradita lectio corruptissima est; 
sufficit enim ineptum illud autem attendere; neque vero 
Graevii et Burmanni super aleas aut super aleam usquam 
alibi inveniuntur, neque hercle consentaneum est Ve- 
spasianum utpote hominem ad rem avidiorem aleae lusui 
se dedisse. 

Quid autem Suetonio reddendum sit, omnino iam non 
erui posse pro certo habeo. Tantum indicare velim , 
unde mihi sensus, qui corruptis verbis inesse debeat, 
optime colligi posse videatur, scilicet Xiphrlini ') verba 

quern Dione auctore e Suetonio saepissime hausisse con- 
stat (cf. Schiller ROm. Kais. I 139): ovaaixovi xt i'% n 
ttvtwv ixihtOM xcii ix twm uXXtoy xaff* i'Aaartjy fjutQuy avivovi 
iTTOitiVO %tt\ noXXctAig nal airo^ nuQU xoT^nolvv qiXot^iStini^H' — 
is Si dy xaXXa irdifxa xoii^c,* xal laodiatvo^ (ftfiaty ijif. 
— Nostro loco igitur lacunae signum apponamus. 

Cap. 23. Vulgatam lectionem poneret s. ponerent 
Rothius correxit in poncre rectissime perspiciens con- 
structionem nuritiantis legatos mssit'Contimio ponerent 
falsam esse. Habes quidem ap. Plaut. Stich. 11. 2.71 
,iube famulos rem divinam apparent', et ap. Ter. ,herus 
me lussit Pamphilum hodie observarem' , sed ad Suetoni- 
anum usum loquendi comprobandum haec laudari ne- 
queunt. Apud nostrum contra in vita Tib. 22 legis 
,lectis codicillis quibus ut id faceret lubebatur*, Vit. 
14 ,iubebat mathematici excederent urbe'. lure igitur 
viri docti mihi hoc loco haesisse videntur, sed neque 
cum aliis emendare velim inssit ut continuo ponerent ^ 
quia verbum vel vix desiderari potest (est passim obvia 
confusio inter vel scriptum per compendium / et ///, cf. 
Aug. 33 ubi Lipsius pro vel error e ingeniose coniecit 
vel terrore) , neque cum Rothio scribere poncre. Nam 
hie quoque Vindobonensis codex solus exquisitam lectio- 
nem praebet mmtianti legato, qua simul explicatur 
singularis poneret in nonnullis codicibus. Restituo igitur 
mmtianti legato — inssit — vel continuo poneret , coll. 
Tac. Ann. XIII. 15. ,Britannico iussit exsurgeret*. Cf. 
Nipperdey ad Tac. Ann. IV. 72. 



II. 



Caesar Cap. 3. Cutn ingenio eius.diffisus^ turn occa- 
sione. Sic vulgo in codicibus legitur, quod Oudendorpius 
auctoritate sua sustentavit, quamquam iam Casaubono 
locus suspectus fuit. Sed neque Casaubono accedendum 
est inserenti praepositionem de ante ingenio ^ neque Ouden- 
dorpio (quamvis ubique summi viri ingenium laudibus 
efferendum sit) affirmanti verbum diffidendi cum ablativo 
coniunctum bonae latinitati esse vindicandum. Quae con- 
structio vulgo defenditur ex analogia verbi confidendi ^ 
quod cum ablativo coniunctum optimum sensum praebet: 
est nimirum res cui fidimus quasi fundamentum, quo fiducia 
nostra nititur; sed in verbo diffidendi haec ipsa ablativi 
ratio nos fugit. Sed tamen, quia analogiae vis in om- 
nibus Unguis permagna est, huic explicationi acquiessem , 
si revera exempla huius constructionis invenissem apud 
bonos latinitatis auctores eaque satis- munita codicum 
auctoritate. 

Iam recenseamus quae ad banc constructionem defen- 
dendam congesserunt exempla. Caes. B.C. I. 12 Ouden- 
dorpius ex codd. Palat. Leid. II recepit diffisus municipii 

voluntate pro vulgari voluntati, Sed in Leid. I inveni- 
tur voluntatis^ unde potius elicias voluntatibus y cum 
praesertim in Oudendorpii codicibus non municipii sed 
civiunt occurrat. Quicquid de iis lectionibus censes, ad 
constructionem de qua agimus defendendam locus apud 
Caesarem utpote corruptissimus laudari omnino nequit. 
Neque vero apud Front. I 8.5 de lectione paucitate 
diffidens satis constat. Denique Caes. B.C. III. 97 et 
Tac. Hist. II. 23 recte viri docti ex bonis manuscriptis 
dativum conservaverunt. Quapropter censeo et nostro 
reddendum dativum occasioni. Fortasse librarius aliquis 
verbum occasioni non cum participio diffisus coniungens 
correxit in occasione. 

Cap. II. Omnia hoc loco aVw noTctfitav, Anno 65 ante 
C. Crassus per tribunos temptavit, ut Caesari extraordina- 

rium imperium daretur redigendi in formam provinciae Ae- 
gyptum , quam ex testamento regis Alexandri Romani sibi 
vindicabant ^). — Quod Suetonio auctore ipse Caesar per 
partem tribunorum hoc temptavit, iam nostra non refert. 
Sed gravius est, quod Alexandrini tunc temporis regem 
suum nondum expulerant (nam quod Momms. R.G. Ill 
177 sine dubio ex hoc loco expulsionem regis eo anno 
factam commemorat, hoc ipse in adnotatione ibi refutat), 
sed demum anno 58 ante C. Auleten extorrem fecerunt, 
postquam Romani anno 59 socium atque amicum populi 
Romani eum proclamantes regem Aegypti agnovere. Ante 



X) Ihne R.G. VI. 227. Lange R. Alt. III. 228. 

hoc tempus Romanorum omniiio non referebat, utrum 
Alexandrini eum expellerent an non. Graviter igitur 
Suetonius peccat in rebus ordine enarraridis ^). Quare 
aut nostrum statuere debemus res falso tradidisse, aut 
quod mihi praestare videtur verba inde a quod usque 
ad res cancellis includere, ut perversissimam explicatio- 
nem praecedentium nancttis extraor dinar ii imperii occa- 
sionem. Alias autem non temere verba aliqua eicienda 
esse censuerim ideo , quod res ipsa ab alio aliter narretur , 
sed nostro loco ne in contextum quidem quadrant. 

Quid? Caesar occasionem nanctus est imperii, quod 
Alexandrini regem suum expulerant et res vulgo impro- 
babatur.? Quae res.^ Regis expulsio. Quae explicatio lusta 
esset, si de rege in Aegyptum reducendo tunc actum esset, 
quod demum a. 58 fit. Ipsum igitur imperium.^ At 
hercle, occasio sane non ideo apta est, quod imperium 
vulgo improbatur. Quocunque oculos vertis , in spissis 
tenebris lucem frustra quaeris. Tu igitur mecum verba 
quod usque ad res , ut extrinsecus illata a quodam librario 
res populi Romani quam maxime turbante, eicias reliqua- 
que hunc in modum constituas: occasionem. Quae res 
vulgo improbabatur. Nee obtinuit eqs. , ubi omnia recte 
procedunt. Nisi forte mavis statuere post occasionem 
aliquot verba excidisse quibus recte explicatur, quomodo 
banc occasionem nanctus sit. — Hoc utique mihi con- 
stare videtur verba res improbabatur cum sequentibus 
esse coniungenda. — 



1) Cf. Merivale Hist. I ii5n. Drumann. III. 146. 

Cap. 1 6. donee ambo administratione stibmoverentttr 
Fluctuant codices inter i. ab administratione 

2. administratione 

3. ab ministratione. 

unde elucet archetypi lectionem fuisse administratione ^ 
quia tertia lectio non nisi ex secunda profluere potuit 
primamque ex secunda ortam esse in promptu est. Ce- 
terum ubique apud Suetonium nudum Ablativum verbo 
submovendi adiunctum invenies. Rectissime igitur Rothius 
recepit lectionem administratione , 

Cf. Caes. 28. Aug. 44, 45. Tib. 46. Claud. 9. Nero 
24 , 34. , neque Suetonius in universum praepositiones 
in deliciis habet. — Haec exempla eo libentius congessi , 
quod sine dubio nonnulli apud Suetonium loci , ubi prae- 
positio expungenda est, inde emendari possunt. Cf. me 
ad Aug. 68. — 

Cap. 20. Incidimus in solitum librariorum errorem 
primus et primum inter se permutantium. Nam verba 
inito honore primus omnium ab omni parte laborant. 
Optimo enim iure quaerimus , quorum primus haec sanx- 
erit. Quicquid mente supples (e.g. consulum, magis- 
tratuum) semper claudicat sensus, quia Suetonio utique 
scribendum erat primus nihilo adiecto. Porro ipsa accu- 
rata temporis definitio indicat hie agi de iis, quae in 
initio aut e.g. in fine instituerit. E traditis autem verbis 
inito honore primus instituit facile efficias eum ante 
honorem initum hoc non primum omnium instituturum 
fuisse. Manifestum igitur est hie requiri primum omnium 
(ex contrario Caes. 56 Ursinus recte primum correxit 

in primtis) y atque revera hoc erat, quod Caesar initio 
consulatus edixit idque optima ratione. Nam veritus 
ne senatus nimis sibi resisteret neve consilia sua irrita 
redderet, ante omnia arbitratus est oportere publici iuris 
fieri ea, quae senatus populusque egissent. Cf. Lange 
R.A. III. 279, Ihne R.G. VI 328, cuius suspicio iam 
ante Caesarem banc publicationem institutam fuisse op- 
time mea coniectura affirmatur. Atque vero simillimum 
est Caesarem abolitum morem rettulisse, praesertim tur- 
batis iis temporibus , ubi quod alter instituisset alter denuo 
abrogaret. Cf. quae sequuntur. 

In sequentibus verbis antiquum etiain rettulit morem 
eqs. rursus offendor. Sine dubio erunt, qui pronomen 
cum defendant ex liberiore eius usu pro se apud poste- 
riores scriptores , quae interpretatio per se recta hie tamen 
nuUo modo admitti potest. Ex verbis enim hunc in 
modum constitutis nihil aliud deduci potest nisi antiquum 
morem fuisse, ut accensus ante Caesarem iret mense, 
quo fasces non haberet. Quod sane nemo perhibebit. 
Suetonio igitur reddere velim : ,ut quo mense [consul] 
fasces non haberet, accensus ante eum iret' eqs. De 
loco vocis consul disceptari potest; fortasse in codice 
aliquo huius omissionis vestigium adest. Ceterum littera 
c (i.e. consul) post c verbi mense facile intercidere po- 
tuit. — 

Cap. 20. Lacunam post in universes dinersae factionis 
alius alio modo explere conatus est. Sed Stephani i?tduxit , 
Ursini induxit Vettium nequaquam ferri possunt , nam 
latinum esse non puto „in universos induxit quemdam ut 

profiteretur". Multo melius est Rdthii snbornavit Vettium 
inductum praemiis eqs. Verum tamen plura intercidisse 
inde suspicor, quod sane breviter res exponere solet 
noster, non autem obscure quicquam narravisse putandus 
est, ubi cetera ad banc rem spectantia accurate exponit. 

Omissis verbis haec fere inesse puto : „in universos di- 
versae factionis simul impetum fecit, quo3 uno eodemque 
ictu consterneret. Itaque Vatinio auctore Curioni filio 
subornavit Vettium" eqs. 

Ad rem ipsam cf. Cic. ad Att. II. 24. p. Sext. 63. in 
Vatin. 10. 

Cap. 24. Prospere decedentibus rebus, Omnes inter- 
pretes de lectionis sanitate dubitant propter illud uixut 
Xf/ofAfyoi; decedere hac quidem significatione , quod codices 
tamen maximo consensu praebent. Sed quamvis libenter 
Ernestio concedam emendationem cedentibus rebus vel 
tironi in mentem venire, id tamen in textum recipere 
velim. Optime enim nobis fingere possumus ^^vo prospere 
cedentibus falso exaratum fuisse per dittographiam pros- 
pere recedentibus ^ quod rursus fortasse ex analogia Graeci 
uno^aivhiv correctum est in decedentibus. 

Cap. 42. Ne quis civis fnaior annis XX ^ minorve 
XXXX eqs. Codices conspirant in lectione minorve 
decern y Tornacensis autem cum editione Basiliensi 1533 
pro decern exhibet quadraginta ; Casaubonus denique 
coniecit quinquaginta, Et recte quidem viri docti illud 
decern inprobaverunt , cum de pueris hie agi non posse in 
propatulo sit, unusquisque vero post minorve exspectet 

numerum multo maiorem. Falsa autem sunt quae ad 
locum sanandum proposita sunt. — Nostro loco narratur 
iis civibus, qui sacramento non tenerentur, intra certos 
aetatis terminos non concessum esse , ut plus triennio con- 
tinuo Italia abessent. Sermo igitur est de civibus, qui 
ad aetatem militarem iam pervenerant necdum huius 
aetatis terminum transgressi sunt. Si quid igitur restitue- 
rent, debuerant Suetonio reddere quadraginta qtiinque ^ 
qui annus est finis aetatis militaris. Praeterea ex X nuUo 
modo elici potest XXXX (nam in manuscriptis quadra^ 
ginta non exaratur per XL, ut suspicati sunt qui hanc 
emendationem proposuere) aut denique L. Verum non 
invita Minerva mihi videor corrigere minorve sexaginta, 
Sexaginta i.e. LX optime abire potuit in decern semel 
signo L affixo praecedenti vocabulo vey ita ut evaderet vel; 
denuo minorve I correxerunt librarii in minorve. Nostra 
autem emendatione accepta verbis qui non sacramento 
tenerentur etiam comprehenduntur, quos Romani appella- 
bant senioreSy de quibus cf. Lange R. Alt. I 524. 

De numerorum signis male solutis plura habes infra 
ad Aug. 30. 

Cap. 52. Duo sunt quae in hoc capite falso tradita 
corrigere velim. Primo appellare nomine suo passus est 
minus recte dictum est , nam filius non Caesar sed Caesarion 
audiebat. Quare etiam Oudendorpius ex Vindobonensis 
lectione nomine q, suo effecit nomine quasi suo, quod sane 
nemo probabit , quamvis sagacissime detexerit vir doctis- 
simus , ubi locus laboraret. Sed emendatio in promptu 
est; scilicet legendum est appellare e nomine suo passus 

est, coll. Caes. 76. Aug. 31. Nero 55. Dom. 13. Cic. 
de Rep. II, 7, 12 „urbem quam e suo nomine Romam 
nominari lussit*'. Denique Tac. Germ. 2. 

Deinde verbis adfirmavit quae scire foede vitiatis mederi 
conemur. Mirum quantum improbo haec temere in tex- 
tum recepta esse , nam utique editor debebat aliquo modo 
indicare vitium hie adesse. Cur non Memmiani aliorumque 
veterum codicum lectionem affirmavitque recepit et e.g. 
lacunosum textum esse statuit.^ Sed ipsum locum iam 
accuratius inspiciamus. In verbis sicut nunc X^^wnixix quae 
falsum est, quippe quod nullo modo cum praecedentibus 
verbis coniungi possit , quibus nihil narratur nisi filium 
a Caesare agnitum esse. Neque vero tradita lectio affir- 
mavitque tuenda est, quia tunc ex antecedenti tradide- 
runt ad subiectum M. Antonius nobis subintellegendum 
est tradidit , quod fieri nequit. 

Ad quas difficultates elevandas Glareanus proposuit 
affirmavit scire qite eqs. Praestare vero puto facillima 
emendatione affii^mavit idque scire corrupta verba sanare. 

Cap. 55. Pervenimus ad locum gravissimo. ulcere 
laborantem. Quid enim Suetonius hoc capite nobis tradi- 
dit.^ Nonnullas nimirum orationes temere inter Caesaris 
circumlatas esse , velut quae inscripta erat pro Quinto 
Metello , quam Augustus suspicatus sit magis ab actuariis 
exceptam male subsequentibus verba dicentis quam ab 
ipso Caesire profectam esse. Augustus igitur Caesari 
hanc orationem abiudicat. Sed graviores causas Suetonius 
prolaturus est, quibus probet Caesarem orationis Pro 
Metello auctorem non esse. 

.'I 

„Nam" inquit „in quibusdam exemplaribus invenio ne 
inscriptam quidem pro Metello*' (hue usque omnia recte 
se habent) „sed quam scripsit Metello''. Quid? Probaturus 
Caesari hanc orationem esse abiudicandam inter causas, 
quibus ita de hac re statuat, affert titulum orationis fuisse 
quam scripsit (sc. Caesar) Metello} Hoc fieri nequit; 
nee ullo modo Caesar subiectum esse potest verbi scripsit y 
nam hoc certe omnes mihi concedent, auctorem orationis 
dici illun), qui earn scripsisse dicatur. 

Sequuntur verba, „cum ex persona Caesaris sermo sit 
Metellum seque — purgantis". Quae si vulgata lectione 
standum est pugnant cum praecedentibus , nam si Caesar 
hanc orationem Metello scripsisset recitandam, ex persona 
Metelli sermo esset Caesarem seque purgantis; quem in 
modum iam Lipsius locum refingere proposuit. 

Omnes quas indicavi difficultates sustulisse mihi videor 
corrigens quam scripsit Metellus ^ licet suspicio mihi ve- 
nerit aliqua intercidisse , ad quae ilia quam scripsit Me- 
tellus referri possint. Nam tam vulgata quam ea quam 
proposui lectio vix tituli vice fungi possunt. Ceterum 
nihil obstat quominus admittamus Metellum orationem 
composuisse quam recitaret Caesar, quippe cui fortasse 
tempus deesset eam scribendi. 

Cap. 56. Feruntur et a puero et ab adulescentulo 
quaedam scripta Rothius nulla lectionum varietate com- 
memorata ut Suetonii verba edidit. Sed codex Sal- 
masii sive Memmianus exhibet fertpttur et ait uero ab 
adulescentulo y eqs.; Torrentii libri feruntur vero ab adu- 
lescentulo. Atque etiam si At l^ctionQ feruntur et a puero 

eqs. constaret, aliquid desideraremus , nam certe aut 
scripsisset noster „ferunt et a puero — quaedam scripta** 
(ut legitur in editt. Lugd. lunt.), aut addidisset nomen 
eius, a quo haec scripta Caesari ascriberentur. Nunc 
autem a puero aequo iure cum feruntur coniungi potest , 
quae ambiguitas a Suetonii elocutione aliena est. 

Recte igitur aliud quid traditis litterarum ductibus 
subesse viri docti suspicati sunt. Sed parum proficimus 
emendatione Heinsii feruntur aetate tenera et eqs , neque 
Oudendorpii feruntur vero et comprobari posse ex iis 
quae disputavi elucet. Mihi visum est in minis illis et ait 
vero (resp. vercf) nomen latere eius, cuius auctoritate haec 
scripta Caesari vindicarentur. Itaque cogitavi de Q. Tu- 
berone, cuius mentio facta est Suet. Caes. 83 (cf. TeuffeH 
§ 208), atque corrupta verba sic emendaverim: feruntur 
et a, Q, Tuberone ab adulescentulo quaedam scripta, 

Postea vidi iam Reifferscheidio nomen Tuberonis in 
mentem venisse , cum coniecit feruntur ut ait Tubero 
(praeeunte Bentleio ut ait Varro cf. Becker Jbb. f. Phil. 
87, 208). Valde me piget, quod mihi copia non fuit 
inspiciendi ipsius Reifferscheidii argumenta in Ind. lect. 
hib. Vratisl. 1870 — 71. p. 83. — 

Cap. 58. Nisi ante per se portus — explor asset, Om- 
nino Madvigio (Adv. Crit. p. 573^) assentiendum est et 
per se et coniunctivum explorasset vitiosa esse demon- 
stranti. Quod ad illud mendum attinet, neque Madvigii 
correctio ipse comprobanda est, quia ita Suetonio dare- 
mus, quod ab ipsis rebus refutatur, neque vero cum 
Polakio (11. p. 21 ubi plura videas) ex Caesaris commen- 

tariis ^) restituendum est „nisi ante per Volusenum porti- 
bus et navigatione et accessu ad insulam exploratis" 
obviis causis. — Sed per se i.e. sua opera, nullo alieno 
auxilio adiecto, hie stare nequit. cf. Aug. 20. 64. — 
De medela iam alii videant. — Alterum autem vitium 
lenissima eaque ut mihi videtur certissima correctione 
sanare possumus scribentes nisi ut ante — explorasset ^ 
quae constructio ab omni parte respondet praecedenti 
nisi cum Participio. Cf. Aug. 64. „neque cenavit una , 
nisi ut in imo lecto assiderent , neque iter fecit , nisi ut 
vehiculo anteirent." 

Cap. 64. Ut aliis locis ita hie quoque ex Dione nos- 
trum hie illic ad verbum reddente corruptelam sanare pos- 
sum, quod profecto non auderem, si lectio desilisset in 
mare in omnibus libris compareret, sed in Medic, i 
exstat dedisset y unde Oudcndorpius effecit dedisset se in 
mare, — Neque veri simile puto Caesarem, ubi necesse 
non esset, in mare desiluisse, quod non nisi in summo 
discrimine eum facturum fuisse par est, sed potius suspicor 
eum pluribus in eandem scapham se praecipitantibus in 
mare eiectum fuisse. Quare scribo decidisset, quod legi- 
tur apud Dionem XLII 40. 4. xai uixtav ig^ia^o/jiipoDy ig 
ra,* vccvg aXXoi n noXXol ig rijp ddXuaaav i^ i n i 00 v xal 
KaTauQ. — Cf. Plaut. Pers. IV. 4. 45 „in foveam 
dedidi.^' 

Cap. 75. Bestias quoque ad munus populi comparatas 
contrucidaverat, Nusquam verba mumts populi comwnctdi 

I) B. G. IV. 21. 

invenimus, cum significarent munus populo oblatum , quod 
fere per nudum illud munus redditur; nam longe aliter 
accipiendum est Plinii Ep. I. 8. 12 munics populare 
i.e. populo gratum , acceptum. Itaque non sine iusta 
causa in his verbis haeserunt interpretes, quorum Tor- 
rentius Lipsius pro vulgata lectione scripserunt munus 
publicum , ad quod stabiliendum testimonia e lapidibus 
petita afferunt. Sed baud scio an non rectum sit munus 
publicum , quod apud Suetonium longe alia significatione 
adhibitum invenias Claud. 2, pluraliter Tib. 10; 15. — 
Sed lectio Copes, praeparatas nobis rectam viam ineundam 
monstrat. Non enim aliud in archetypo fuisse exaratum 
puto nisi ad munus praeparatas , in quibus verbis com- 
pendio p. male soluto in populi vox para las rursus 
correcta sit in comparatas. cf. Cal. 27 „ferarum muneri 
praeparatarum.*' Ex contrario Caes. 15 in nonnullis co- 
dicibus pro vera lectione populi vocavit comparet provo- 
cavit y quod nimirum ortum est ex prava solutione com- 
pendii vocis populi (p.) 

Cap. 85 . Columnam statuit scripsitque Parenti Patriae. 
Quamquam perspectum habeo inde a Tacito Plinio saepis- 
sime simplex verbum pro composito usitatum esse , tamen 
hie scribendi verbum mihi scrupulum movit. Neque mihi 
de lectionis veritate persuasum est locis a Ruhnkenio Bur- 
manno laudatis, ut Tib. I 3, 54, ubi O (i.e. consensus 
codicum A. G. V. apud Baehr., quern cf.) habet inscrip- 
tiSy non autem his scriptus ; et Liv. IV. 20, 11. se 
consulem scripserit , quod interpretandum est „sibi consulis 
titulum dederit" , nam de hac re disceptatio fuit. (cf. § 6. 

sqq.). Praeterea § 6 legimus titulus spolih inscriptus 
% 7 in thorace linteo scrip turn. Neque denique locus apud 
Flor. II. 2. 14, licet nihil scripser it sangui7te\iMZ quicquam 
facit. Neque vero locos laudare licet, ubi scribere valet 
conscribere , ut e.g. Curt. X. i. 14. Mart. I. 117, 11. — 

Sine dubio igitur legendum est: inscripsitque Parenti 
Patriae, coll. Aug. 7, 12. Cal. 8. Vit. 10. 

Non est quod miremur syllabam in post vocem statiiit 
intercidisse. — 



Aug. Cap. 17. Vulgo in codicibus traditum est etiam 
de Cleopatrae liberis inter heredes nuncupatis , nisi quod 
Memm. habet de Cleopatra , ut etiam Gronovius coniecit. 
Sed ad banc lectionem defendendam exempla afferre 
supersedent, nee facile locos reperient, ubi occurrant verba 
de Cleopatra liberi pro liberi quos e Cleopatra procrea- 
verat, cf. Oudendorp. ad Caes. 52. 

Quomodo autem Casaubonus de emendatione cogita- 
verit de Cleopatra et de Cleopatrae liberis y non intellego , 
quamquam vir doctissimus recte mihi perspexisse videtur 
Antonium , si liberis quos e regina Aegypti sustulisset 
pecuniam aliamve rem legare voluisset, ipsam duntaxat 
Cleopatram primo loco inter heredes nuncupaturum 
fuisse. — Nee quicquam proficimus coniectura de Cleo- 
patra et liberis, Sed ex Caes. 52 et corruptio et cor- 
rectio per se patebunt, ubi enim pro Cleopatra eodem 
vitio perperam scriptum erat de Cleopatra , nimirum 
dittographia litterarum cle.- Ex plurimorum igitur codicum 

4 

scriptura de Cleopatrae expuncta praepositione Suetonio 
reddo: etiam Cleopatra eius {que) liber is eqs. 

Quod eodem capite paulo infra ex Memmiani lectione 
repetit alia Schefferus effecit repetita Italia , Rothiusque 
comprobavit , id tarn ob rationem palaeographicam quam 
propter sententiam facile demonstratur falsissimum esse. 
Hie quoque Vindobonensis primus veram lectionem Italiavi 
servavit (of. me ad Aug. 1 3) , nam ex verbis repetit alia 
non nisi repetit italiaiin) restituere possumus , quamquam 
Oudendorpius allegans etiam syllabam ita excidere po- 
tuisse praetulit supra memoratum repetita italia , quae 
si archetypi lectio esset, per haplographiam corrupta 
esset in repetita Ha. 

Sed haec iam mittamus; quantopere etiam sententiam 
ipsam obstrueremus Schefferi correctione recepta! „cum 
recepisset, turbatus nuntiis, — repetita Italia, tempestate 
conflictatus" (sequuntur duo ablativi absoluti) „nec — 
commoratus — Aegyptum petit". 

Cap. 18. Miror neminem adhuc in verbo siibiccisset 
offendisse, quod latinitati adversari omnes niihi concedent. 
Quis cuius oculis corpus Alexandri Magni subiecit? Num 
Octavianus ipse oculis suis subicit.-* Immo vero subicitur 
eius oculis a custode aliquo. Quare coll. Liv. Ill 69.^ 
XXVII. 26 mecum corrigas locum scribendo subiecissent. 

Cap. 25. Eos — stib priore vexillo habuit. Quocunque 
modo interpretes prius vexillum defendere student, 
frustra sunt. Nam neque priore explicare licet per prima 
acie collocato f neque perhibere eos libertinos iam antea 

in urbe Rom^ sub vexillo habitos esse. Immo ex ipsis 
Suetonii verbis coUigi potest Augustum exceptis libertinis , 
quos conscribebat ad cohortes vigilum efficiendas (Wil- 
lenis Le droit public R. p. 505) et si in graviore annona 
tumultus metuerentur, bis hoc militum genere usum esse, 
primum in Macedonia (Dio 55, 31), iterum ad reficien- 
das Germanicas legiones clade Variana graviter attritas 
(Dio 57, 5. i'A too dariAot ox^ov). Itaque solum admitti 
potest quod Torrentius coniecit su6 propria vexillo ; est 
enim solita confusio inter proprius et prior. Neque vero 
huic emendationi obstat , quod Suetonius subiungit verba 
„neque aut commixtos cum ingenuis aut eodem modo 
armatos'*, immo vero eam commendat. Constat enim 
nostrum saepissime duo cola coniungere , quorum prius 
altero accuratius definiatur. 

Etiam alterum locum hinc emendare possumus Aug. 
'cap. 7 nihil amp litis quant mirari se rescribit pro 
opprobrio sibi prius nomen obici ^ ubi non sine iusta 
causa Ernestius haesit in voce prius. Quod enim expli- 
cant Octavianum adoptato nomine Caesaris miratum esse 
sibi nomen, quod prius gessisset, pro opprobrio obici, hoc 
frustra intellegere quaero , potiusque Antonium puto ad- 
miraturum fuisse, si Augustus tali modo ei respondisset- 
Quam ob rem haec temporis notio efferenda est.** Quid 
hoc ad rem, utrum prius hoc nomen ei fuerit an postea .^ 
Sed ad verbum nomen adiectivum accedere debet, unde 
iure Augustum hanc cavillationem miratum esse appareat 
Scribendum igitur est proprium pro prius hoc sensu : non 
intellexit Augustus , quo tandem modo e nomine proprio 
(i. e. ab urbis nomine deducto) sibi ignominia inuri posset- 

4* 

De annominatione opprobrio-proprium cf. Gosrau 11. § 
SC^. — Baehr. ad Cat. X. 23. Quint. Villi. 3. 66 sqq. 

Cap. 27. Tantis conterruit minis tradidit Memmianus 
cum plerisque , Periz. atterruit , alii denique perterrtdt ^ 
In nonnullis atterruit ut vitiosum scilicet correctum est 
in atteruit, Fortasse haec ipsa inconstantia in verbo tarn 
noto indicium est in archetype fuisse terrtiit ^ cui com- 
positum verbum praeferentes alius aliud in textum recepit. 
De verbo simplici pro composite adhibito cf. Draeger 
S. u. Stil des Tac. p. 9. 

Cap. 29. In enumeratione eorum, sub quorum nominibus 
opera exstruenda curavit Augustus, aegre desideramus men- 
tionem generi Marcelli, cum nomina edita in altera sen- 
tentiae parte non respondeant iis , quae praecedant. Quod 
sane pro accurate Suetonii dicendi genere magnopere 
mirandum est. Atque vestigia exstare videntur mendi 
alicuius. Nam copulam alius alio loco codex ponit , velut 
Medicei i. 3. ac sororis tradidere, vulgo sororisque legi- 
tur, Memmianus nudum sororis exhibet. Unde clarissime 
patet Suetonii verba fuisse uxor is ac sororis generiqtic. 

Ad polysyndeton cf. Tac. Ann. I. i. „Tiberii Gaique 
et Claudii ac Neronis res". Gosr. § 480. — De ipsa re 
cf. Momms. ad R. G. divi Aug. p. 51. 60. — 

lam transeamus ad foedissime corruptum locum in 

Cap. 30. scilicet hos magistri e plebe cuiusque vici^tiae 
lectin quae verba valde admiror usque ad nostram aeta- 
tem sicut tradita sunt in editionibus eomparere , nee quem- 

quam in iis ingenium exercuisse. Non enim hi magistri 
s. vicomagistri e plebe cuiusque viciniae, sed cuiusque vici 
legebantur. Neque vicinia pro vicus accipi licet, sed vici- 
Ilia collective pro vicini usurpatur e.g. Suet. Cal. 55, 
nusquam vero certum urbis spatium intra certos fines 
terminatum , ut sunt regiones et vici indicat. Etiam vix 
desideramus mentionem, quot vicomagistri ex singulis 
vicis eligi soliti sint. Atque is ipse numerus librariis 
fraudi fuisse videtur, et textum vitiasse. 

Vicomagistri ') numero quattuor ex ipsius vici plebe 
creabantur. Primum igitur scribo : hos magistri e plebe 
miiisque vici. . . . ; supersunt adhuc litterae n 1 a e 1 e c r 1 
sive n 1 e 1 e c r i , unde tantum una lineola addita elicio 
.... qiiaterni electi , quo locum ab omni parte sanatum 
esse credo. Ad ipsam structuram cf. Gell. I 12 „ponti- 
ficis maximi arbitratu virgines e populo viginti leguntur'*. — 
Ut hoc loco numeri signum per errorem in voca- 
bulum abiit, ita ex contrario e voce numerum effecerunt 
in* Suetoniana vita Terenti , ut acute detexit Ritschelius. 2) 
Ibi 3) traditum est poetam redeuntem e Graecia perisse 
cum C et VIII fabulis conversis a Menandro Quod si 
verum esset, Terentius plures Menandri comoedias ver- 
tisset, quam hie scripsisset. Quare recte Ritschelius 
suspicatus est illo numero C et VIII non nisi repetitam 
vocem cum inesse. 

Simili ratione Cic. de Senec. § 31 pro vera lectione ut 
Nestoris in codicibus Vossianis (L. fol. 12 (J et V. 79. 



1) Cf. Willems 11. p. 508 locosque ab eo laudatos. 

a) Vid. Dziatzko Praef. in ed. eius Terentiana, p. XVII. 

3) p. 32 R. 14. 

oct.) inveni exaratum sex Nestoris (quod ortum est ex 
VI pro ux)\ unde suspicatus sum in Aug. cap. loi — 
ubi Mss. fluctuant inter apud se V. V. et apiid sex vir- 
gijies Vest ales — legend um esse apiid virgines Ve stale s , 
ubi sex vel VI ortum esset ex primis sequentis vocabuli 
litteris. Tam inepta enim est adiectio numeri , ut omnino 
tollenda esse videatur. Atque etiam praestat sententiam 
hunc in modum restituere omisso se , ut verbi protii- 
Icrunt non virgines Vestales subiectum sit, sed in uni- 

versum dicatur: testamentimi prottdertmt ^ sc. ii , 

quorum illud officium erat ^). Quae ratio confirmatur 
coll. Cal. 16 „rationes imperii ab Augusto proponi soli- 
tas", vix enim credi potest Augustum ea tria volumina 
quoque , inter quae breviarium 2) , virginibus Vestalibus 
conservanda demandasse. 

Postremo his emendationibus similem Casauboni proferre 
velim Dom. 3 verissime restituentis seer e turn sibi hora- 
rum trium stimere solebat. 

Cf. me supra ad Caes. 42. — Oudendorp. ad Domit. 3 
(„secundo suo consulatu"). — Interpp. ad Aug. 32. (in 
fine) — Becker Quaestt. de Suet. Memel 1862. p. XXII. 

Cap. 35. Turba copularum paene obruimur, ita ut non 
dubitem pro altero et (post indignissimi) reponere «/ , quod 
saepe copulae loco cessit. Explicatur enim, qui sint illi 
indignissimi senatores atque fere ponunt w/, ubi exemplum 
affertur ad illustrandum propositum generale, quod prae- 



1) Cf. Dio 56. 33. iqfHo/Ai^fff] df x«i fi^ftliu riaottQu. 
a) Cf. Willems 11. p. 497. Momms. St. 984 n. 3. 

cessit. Per copulam et Suetonius significasset praeter illos 
senatores indignissimos fuisse eos, qui per gratiam et 
praemium adlecti assent. Sed hi ipsi vel inter indignissimos 
numerandi sunt. — Sic Vespas. 23 legas mecum Utebatur 
ct versibus Graccis tempestive satis y tit de quodam eqs., 
ubi Memm. habet ct ; cui emendationi scriptura nonnul- 
lorum codicum (e.g. Vindob. Harl.) et ut maxime favet. 
Similiter Aug. 91 legendum est per oinne ver plio'ima 
et forvtidulosissima ut vana et irrita , quia ideo somnia 
formidulosa sunt, quod vana sunt et a vero abhorrentia. 
Recte Torrentius (ad h. 1.): „ea sunt somnia naturalia 
quidem : sed quae exhibeant rerum species et oi/x otW,' 
ac proinde terribile's". Nunc duo verborum paria re- 
cuperamus , quae sibi respondent : plurimis somniis op- 
ponuntur rariora, formidulosis (quae accuratius definiuntur 
verbis ut vana et irrita) autem minus vana somnia. — 
Ceterum symmetriae quam maxime Suetonium consuluisse 
notum est. 

Cap. 39. Maxime turbati sunt libri manuscripti in initio 
huius capitis, ubi Memm. dat i?i exprobatis , Med. 3 in 
exprobratis , alii denique ex improbratis , quas lectiones 
ut vitiosas spernentes vulgo legunt ex improbatis, Au- 
gustus igitar ex equitibus improbatis (i. e. repudiatis, 
reiectis, remotis; cf. Cic. p. Rose. com. 15 „testem impro- 
bare'* p. Font. 4) alios poena affecit, alios ignominia , 
rursus plures admonitione eaque interdum lenissima in 
ordinem redegit. Sed eos, quos tantum admonitione 
officii commonefecit , improbatos i. e. dnoSoxiiAa^ffipvoc^ 
fuisse vix credi potest. — Potius ex traditis litterarum 

ductibus eruerim atqtie in probatione (i. e. Joxi/iacfea) 
Probatio equitum legitur in Philocali Kal. (Idib. lul.). Val. 
Max. II. 2. 9. — cf. Cic. de Off. I. 40. Varro de R. R. I. 2. 
In sequentibus particula adversativa sed suum locum 
non habet, ubi de notione verbi admonitione non aliquid 
derogatur neque ea restringitur, sed potius accuratius defi- 
nitur adiectivo varia. Restituo ergo adino7iitione et varia 
i.e. et quidem s. eaque varia ^ de quo copulae usu cf. 
Gosrau 11. § 475. 480. Nagelsb. Lat. Stil.7 p. 615 ff. Suet. 
Tit. I. passim. Itaque non accedendum est Madvigio 
(11. p. 575) Aug. 43 "^osX. confectores ferarum ^y.'^yxn^tXiW 
et y quod fere valet et quidem. 

Cap. 42. Quae Suetonius nobis narrat de modo quo 
Augustus quae promiserat solvit } Proposuerat princeps 
certae summae congiarium , proposito eo comperit multos 
manumissos esse, nimirum ut in civium numerum relati 
donationis participes fierent. Cui fraudi ut obviam iret 
utque destinata summa sufficeret, edixit tantum eos ac- 
cepturos quibus promissum esset. Praeterea ceteris (i.e. 
veteribus civibus quibus quidem pollicitus erat) minus pro- 
posito dat. Necesse igitur erat, ut de summa destinata 
aliquid superfuerit. Unde sequitur omnino falsa esse verba 
ceteris eqs, nam ut summa sufficeret iam eos, qui fraude 
civium numero inserti essent, procul removerat. Sed 
Suetonio addendum erat, Augustum non omnium eorum 
qui manumissi essent, nomina comperire potuisse , quippe 
quod difficillimum esset. Itaque numero aucto , quamvis 
multos repudiasset, tamen quia omnes detegere nequibat 
coactus erat dare minus quam promiserat, ut destinata 

sumraa sufficeret. Quae notio in corrupto verbo ceterisqiie 
latere debet. Quid autem restituendum sit conicere mihi 
difficillimum esse videtur. Interim locum obelo notemus. 

Cap. 56. Amicos ita magnos et potentes in civitate 
esse voluit f tU tamen pari inre essent^ quo ceteri legi- 
busque iudiciariis aeqtie tenerentur . Non ulla igitur in 
re voluit amicos suos prae ceteris inde commodum per- 
cipere, quod necessitudinibus Caesari iuncti essent, sed 
ut summa aequitas inter omnes adesset operam dabat. 
Itaque baud vero similem puto interpretationem Er- 
nestii explicantis illud legibus iudiciariis „ad causas tantum 
publicas spectat, de quibus in publicis iudiciis quaereba- 
tur.'* Quid? Non tenebantur ergo amici legibus, quae ad 
res privatas spectant? Hoc certe adversaretur illi aequa- 
litati quam summopere sectabatur Augustus. Neque omnino 
hie certum legum genus Suetonio efiferendum erat, sed 
significare debebat amicos aeque legibus omnibus teneri 
ac cetefos. — Atque vehementer dubito accedere Ruhn- 
kenio suspecta verba legibus iudiciariis hac explicatione 
Suetonio vindicanti: „intellegit leges de criminibus, propter 
quas quis in iudicium vocari potest/' At sane probent 
banc interpretationem si possint. Sed adeo contortum ex- 
plicandi genus vix accipias neque vero Suetonium tritam 
locutionem leges iudiciariae (quod quid sit omnes perspec- 
tum habent) tali significatione adhibuisse, quare aliquid 
mendi latere puto. Quod sustulisse mihi videor propo- 
nens legibusque ac iudiciis ^ quae verba sensus loci effla- 
gitat. ludicio teneri satis defend i potest ex similibus 
promisso tefieri Cic. ad. Att. XII. 18. foedere t, Liv. 

Cap. 57. Pro celelrarimt procul dubio restituendum 
est celebrabant , cum praesertim sequantur iaciebaiit 
dcdicabat. Notum enim est quantopere librarii semper 
verbi tempora turbent, cuius rei exempla passim excer- 
pere licet. 

Cap. 65. Si quid video noster non scripsit mortem 
sed mortes y cui optime respondet dedecora. Insuper hie 
pluralis indicat identidem domum Augusti morte deva- 
s':atam esse, quod non inest singulari numero. Mortes 
vero singula funera nobis ante oculos ponit , eoque ipso 
melius gravissimum Augusti dolorem depingit; mortem 
suorum fere valet ',stragem qua sui supremum diem 
obierant*, sed saepius pallida mors Caesaris turres pul- 
savit. Cf. Plin. Ep. VIII. 16 , mortes meorum'. In abstrac- 
torum nominum pluralis numeri tritissima locutione alia 
exempla addere taedet. 

Cap 7 1 . Liisit — praetcrqicain Dccembri mensc , aliis 
quoque festis et profestis diebiis. Augustus igitur per 
omne anni tempus aleae indulsit (nam hoc certe loco 
nostro inesse omnes mihi concedent), nee ut ceteri morem 
curabat, quo imprimis Decembri mense alea pernox 
ludebatur — ,dum blanda vagus alea December Incertis 
sonat hinc et hinc fritillis*^) — sed etiam alias, ut lepide 
ipse dixit, forum aleatorium calefaciebat. Atque hoc ipsum 



1) Mart. IV. 14. 7. 

verbum alias nostro loco desidero , quare pro aliis scri- 
bendum esse puto alias ^ quod optime praecedentibus 
verbis Decembri mefise opponitur. — Praeterea in prima 
sententiae parte omnino sermo non fuit de festis pr'ofestisve 
diebus; aliis igitur non habet quo se referat. Sed tan- 
tum hoc noster narrare voluit Augustum praeterquam 
Decembri mense alias quoque ludere solitum esse., idque 
tarn festis quam profestis diebus. 

Cum iis quae hinc docemur de voluptate, quam Caesar 
percipiebat e lusu aleatorio , arte cohaeret emendatio 
quam propositurus sum. In fine huius capitis ex Au- 
gusti ad filiam litteris verba ponuntur ,denarios quos 
singulis convivis dederam , si vellent inter se inter caenam 
vel talis vel par impar ludere.' Est sane magna principis 
benignitas erga convivas , sed non temere ac sine consilio 

aut convivis denarios dedit, aut quos perdiderant restituit, 
verum sine dubio, ut haberent quo secum ludere possent. 
Quod ex iis quae ibi praecedunt luce clarius apparet. 
Salva igitur sententia erit, si mecum verba inter se 
uncinis incTuscris. Nam ut paucis quae disserui com- 
plectar: quid hoc ad Augustum, utrum convivae inter se 
luderent necne.** 

Cap. 84. Sermones — nonnisi scriptos et e libello 
habebat. Codices conspirant in lectione scriptis y nisi 
quod Cort. habet scriptos a Burmanno Ernestio compro- 
batum. Sed quid est sermones scriptos habebat ? Nus- 
quam certe haec verba indicant , quod nostro loco requi- 
rimus sc. de scripto. Longe aliud est quod Cic. Verr. 
IV. 56 ait ,quam multi de hac re scriptum reliquerint', 

sed habere sermo7ies scriptos hie quidem stare nequit. Neque 
vulgatam scriptis ferre possumus. Sed quamvis invitis 
codicibus restituendum est, quod sensus postulat: de 
scripto solitum in tali re. Cf. Cic. Phil. X. 2. p. Plane. 
30. ad Att. IV. 3. — Ablativum vero sine praepositione 
optime eoniunetum invenias eum verbis sicut adire^ laudare 
ef. Tae. Ann. IV. 39 ,moris quippe turn erat quamquam 
praesentem seripto adire' (ubi ef. Lipsium p. 122) — Cic. 
ad Q. fr. III. 8. ,laudavit pater seripto meo'. — Nobis 
fingere possumus verae leetioni de sc7'ipto illiid scriptis^ 
quod in plerisque Ms^s comparet, substitutum esse. Quod 
enim ad signifieationem attinet , eodem utrumque redit. — 
De lulio Caesare , qui huius moris inventor fuisse videtur, 
Plutarehus dieit 3<a "/{iaiiiiixiov to7^ 0.1X01^ ofiiXtTM* 

Cap. 86. Genus eloquendi seciitiis est elegans et tern- 
peratuin , vitatis sententiaruin ineptiis atque concinnitate 
eqs. Sie Memm. Medicei Vindob. Huls. Harlem. , eum 
vulgo exaratum est inconcinnitate y quod profeeto nemo 
probabit ,nam verisssimum est* (sunt Oudendorpii verba) 
,si ineoncinnitatem vitaret Augustus, nihil eum notatu dig- 
num facturum fuisse. Nam quis aut orator aut scriptor 
eam non vitat' ? Plurimi igitur editores seeuti sunt eos, quos 
enumeravi eodiees praebentes concinnitate. Sed quomodo 
Augusto elegans et temperatum dieendi genus attribui 
possit, si vitaverit eoneinnitatem i.e. iustum numerum et 
ordinem sententiarum , quo singulae orationis partes sibi 
invieem respondeant et quasi aequo examine inter se 
exaequentur I). Hoe est temperatum illud genu3 eloquendi, 



I) Cf. Cic. Brut. 95. Or. 25. 

cum elegantiam magis inde assecutus est, quod sententi- 
arum ineptias spernebat. Ipsius Suetonii stilum cum 
Augusti comparare possis. 

Ergo vocis concinnitas significatio quam indicavi hue 
omnino non quadrat. Ad tuendam igitur lectionem con- 
cinnitate confugiunt ad locos, ubi hoc vocabulo designatur 
quaesitum quoddam dicendi genus , in quo neglecta elocu- 
tionis perspicuitate quam maxime sententiarum formae 
atque ornatui opera datur , quod qui faciunt , externam 
speciena politissimam' atque maxime levatam reddunt cum 
gravissimo saepe argument! incommodo. At nudum hoc 
vocabulum de quo agimus in malam partem accipere 
nequaquam licet. Omnibus locis , ubi sic accipiendum 
est , ex iis quae praecedunt sequunturve mutatam signi- 
ficationem sumpsit, quod nostro loco fieri posse non credo. 
Nemo , credo , ex interpretibus hie cum eleganti ac tem- 
perato Augusti stilo eoncinnitatem coniungere non malit 
quam propter praecedens inept iis illud sententiarum con- 
cinnitate in malam partem accipiat , ut e.g. apud Sen. 
Ep. 115. 3 fieri licet. 

Sed omnia recte se habebunt, [si mecum e syllaba in 
elicueris niinia , quod eoniunetum cum concinnitate deside- 
ratum sensum praebet. Augustus cum sententiarum inep- 
tias tum nimis quaesitum ideoque saepe obscurum dicendi 
genus improbabat, quippe quod sensum obscuraret occul- 
taretque. Hinc ilia prompta et profluens eloquentia, 
quam Tacitus ') in Augusto laudavit. 

Quam praecipuam eius curam sensum animi clare expri- 



I) Ann. XIII. 3. 

mendi Suetonius exemplis illustrat. Ubi denuo Rothius 
edidit, quod nunquam Suetonium scripsisse pro certo habeo : 
neque praepositiones urbibiis addere dubitavit, Haec 
autem verba non ni3i in Memmiano et Medic, i. sic le- 
guntur. Medic. 3 habet urbis ; ceteri vero consensu pro 
urbibus exhibent verbis , quod unice verum est. Nam 
praeterquam quod hoc peculiare scribendi genus Augusti 
omnino non confirmatur locis velut Claud. 4 ,esse Romae' 
vel Aug. 64 ,Baias venisset' , Burmanno assentiendum 
est fatenti se non intellegere, quaenam obscuritas oriri 
possit ex omissione praepositionis in locutionibus eo Romam^ 
sum Romae sim. Neque locus Prisciani (X. 8. 43) ad lec- 
tionem urbibus probandam a Rothio laudatus', quicquam 
hue facit. Ibi enim Caesaris ad Vergilium verba excu- 
cnrristi a Neapoli ascribuntur ad defendendas formas 
exciicicrristi ^ dectuicrristi sim. Neque vero Rothio opus 
fuit quaerere exempla praepositionis cum urbis nomine 
coniunctae apud Priscianum , cum in ipso Suetonio obvia 
sint Aug. 100. Vesp. i. — Cf. Gosr. 11. § 335. i. — 
Postremum acute Oudendorpius vidit Suetonium, si hoc 
dicere voluisset, omnino scribere debuisse urbiiim nomi- 
nibus addere, 

Retineas igitur mecum vulgatam lectionem verbis addere. 
Augustus ambiguitatis vitandae causa etiam ibi praepo- 
sitiones verbis addere solebat, ubi vulgo omittebantur 
aut concinnitatis ergo aut propter constantem usum. 
Atque par est hanc Augusti consuetudinem imprimis a 
Suetonio annotatam esse, quippe qui ipse prae ceteris 
pracpositionum usum repudiaret. — 

Cap. 94. (p. 79. 21). Pervenimus ad corruptissimum 
locum, cuius emendatio mihi eo difficilior esse videtur, 
quod nemo ex iis qui hie ingenium exercuerint pro- 
posuerit tale aliquid , unde loco lux affulgeret. Com- 
• memoro Gruteri diim ceterae matronae edormirent , quod 
explicat: ,unaquaeque ex matronis in lectica somnum 
suum complet domi interruptum , dum maturant ad Apol- 
Jinis aedem' ; Graevii dommn irent , Ernestii conveni- 
rent y e quibus quid ceteris praestet haud facile quis 
eligat. Mihi autem vero simillimum visum est ex se- 
quenti verbo obdormisse id quod praecedere debebat esse 
corruptum ; atque haec fere loco nostro inesse puto. Atia 
cum aliis matronis ad ApoUinis templum se contulit, 
ubi sibi et comitibus sacrum faciendum erat. Ibi lectica 
posita non ut ceterae officio suo fungitur, sed fortasse 
fatigata somno se dedidit. — Neque igitur cum Graevio 
scribendum erat domuvi irent, nam quid hoc ad rem, 
utrum matronae in aede manerent an domum irent? Neque 
cum Ernestio convenirent ; undique igitur turba matro- 
narum convenit per magnum temporis spatium ? 

Sed pro corrupto verbo requiritur vocabulum , quo indi- 
cetur ceteras matronas deo operatas esse, quippe quae 
ad sacrificandum in templum venissent. Itaque cogitavi 
de verbo obire , quod corruptum et mutatum esse in 
dormirent propter sequens obdormisse obvium est. Quare 
locum in hunc modum refingo : cum ad solenne Apollifiis 
media node venisset , posita in templo lectica , dum cete- 
rae matronae {sacrum) obirent , obdormisse. Sic iustum 
sensum recuperamus , nam verisimile est matronas, quae 
non ut Atia somno devinctae esscnt , id perfecisse , cuius 

rei causa media nocte in aedem Apollinis venissent. — 
Ad solenne Apollinis cf. Cic Harusp. lo. Liv. I. 7. 
XXXVIII. 57. V. 52, ubi etiam verbum obeundi legitur: 
„ soUenne Fabiae gentis in colle Quirinali obiit'* (ad quern 
locum cf. Drakenb.). — 

Cap. 94. (p. 80. I.). Liceat lenissima emendatione 
maculam loco allitam detergere. Aut enim legere debes 
tatitum flamma emicuisset, ut super gressa fastigium eqs. 
aut tantiim flammae emiciiisset ut supergressum fastigium, 
cf. Liv. V. 26 „tantum pavoris iniectum est." Cic. Cato 
m. c. II „tantum cibi adhibendum est.*' Causae autem 
corruptelae in promptu sunt. 

Cap. 94. (p. 80. 21.). In Menim. exstat in eius signum 
reip. quam (in margine tamen scriptum est sinu^ quod 
post eius esse ponendum signo aliquo indicatum est , teste 
Beckero Jbb. f. Phil. Zt, 203), — in Medic, i. 3. in 
sinum eius signum, etc. cf. Roth, praef. XII. — Rothius 
denique cum Bentleio in eius sinum rem p. quam eqs. 
scripsit. Sed velim mihi explicet, quid sit „reponere in 
eius sinum rem p. quam gestaret.'' Quis ponit, aut quis 
gestat rem publicam.^ Neque multo praestat in sinum 
eius signum reipublicae , cum haud facile tale signum 
aliquod tibi fingas, nee omnino res publica signo Romanis 
ante oculos ponebatur. Nam vix admitti potest cum 
Casaubono cogitare de sigillo publico , ut symbolo dominii 
et potestatis. Sed ut iam saepius monui hie quoque 
Suetonium ex Dione hoc capite nostrum ad verbum 
reddente emendari po.sse mihi persuasum est. Verba 



6s 

Dionis sunt rdi/ oioy klytova xivd xijg ^PwfATjg ig roy ixeiyou 
^oXnov ifi^e^Xijitivai. 45. i. et 2. quae capita operae 
pretium fuerit cum Suetonio componere , unde apparebit 
auctorem Romanum a Dione Graece fere versum esse. 
Non diutius igitur dubitandum est, quin nostro reddamus 
at que in eius sinum signutn Romae quod manu gestaret 
reposuisse, 

De dea Roma cf. Preller R. M II 354 ff. — 

Cap. 98. (p. 83. 27). Mox Neapolim traiecit ^ quam- 
quant etiatn turn infirmis intestinis morbo variante ; 
tamefi eqs. In omnibus cum veteribus tum recentioribus 
editionibus eandem interpunctionem inveni , quam tamen 
utpote minus rectam mihi minime placere confiteor. Sue- 
tonius nobis exposuit, quomodo Augustus quamvis morbo 
laboraret Neapolim traiecerit , ibique certamen in suum ho- 
norem editum ad finem usque perspectaverit. Recte igitur 
se habent Neapolim traiecit quamquam etiatn tum infirmis 
intestinis ; sed plura addere omnino opus non erat. Neque 
si verbis quamquam eqs. aliquid addere vellet , sub- 
iunxisset morbo variante: i.e. „morbo varie se manife- 
stante et modo crudeliter eum affligente , modo mitigato , 
ita ut saltem per aliquod temporis spatium doloribus 
liberaretur." Haec igitur nullo modo ad praecedentia 
trahi possunt, ubi verba quamquam. eqs. indicant eum 
adhuc aegrotantem ; nam , si cum iis coniunguntur , hie 
sensus efficitur : „traiecit quamquam adhuc laborabat et 
modo laborabat modo meliore valetudine utebatur.'* — Sed 
interpungendum est ante morbo variante , quo facto omnia 
recte se habebunt. Scilicet : „traiecit quamquam eqs ; 

5 

sed doloribus modo gravibus modo imminutis, ita ut non 
nimis morbo enervaretur , satis bene erat ad perspectandos 
ludos/' — De verbo tamen tertio loco posito cf. Sail. 
Cat. 8. „res gestae satis amplae — verum aliquanto mi- 
nores tamen." Cic. Verr. IV. 3. 7. — Simul moneo in 
Salmasii codice eKstSLVQ Aoriori sui , quod miror a Rothio 
non esse receptum.' De perpetua confusione inter sui et 
suo cf. Oudendorp. ad Suet. Caes. 30. — Aug. 94 in. 

Vespas. Cap. 4. Defuncti quoque Narcissi amici pero- 
sam. Duo sunt hoc loco quae emendatione egent, et sin- 
g^laris amici ^ et genitivus pendens a verbo /^r^.y«^. Nam 
profecto plures Vespasiano amicos Narcissus habuit, 
quos omrtes , non solum Vespasianum verisimiliter perosa 
est Agrippina. — Sane aliter sententiam construere potue- 
rat Suetonius e.g. „Agrippinam potentem — seque ut 
amicum Narcissi perosam" , sed tradita verba ad omnes 
Narcissi amicos spectare necesse est , quare singularis 
numerus hic suum locum non habet. Quod ad genitivum 
^iw/r/ attinet, ubique /^r^^^^ cum accusativo coniuhgitur, 
nisi quod Prudent, tt. cj. III. 41 dixit perosa quietis. 
Quas difficultates recte perspectas habuere , qui in Vindob. 
2. Cort. Harl. Periz. codicibus et ineditione Komsinai amici 
correxerunt in amicos, Sed quomodo unquam lectionem 
amicos , quae ab omni parte retinenda esset , mutare 
sustineret aliquis in amicif Hoc plane obscurum est: 
aliud quid igitur subesse debet. In corruptis verbis amici 
perosam mihi latere videtur amicitiam periculosam , quo 
restituto omnia recte procedent : „Timet Vespasianus 
Agrippinae potentiam apud filium et amicitiam pericu- 

losam Narcissi'* i.e. ne sibi ex*' amicitia , qtiam olim 
cum Narcisso iunxisset, etiam post eius mortem pericula 
oriantur". — 

Cap. 22. Quasi amore sua deperiret. Fluctuant ut 
fieri solet codices inter suo et sui ^ Torrentii vero plane 
omittunt hoc vocabulum. De perpetua confusione inter 
suo et sui iam dixi supra ad Aug. 98., sed quod in 
Torrentii codicibus nudum amore legitur, inde puto eve- 
nisse, quod in archetypo exstaret amore se deperiret a 
librariis non intellectum. In aliis autem manuscriptis li- 
bris exquisita haec lectio loco cessisse mihi videtur 
tritae amore suo, Cf. Baehr. ad Cat. 35, 12 „illum de- 
perit impotente amore'* — 45, 5; 100, 2. — Plant, 
Cist. I, 3, 43. „Is amore proiecticiam illam deperit". — 

Cap. 23 (p. 235, 13). „Fb:^" inquit ^^uto deus fio'* 
in Salmasii codice exaratum est, ve in Medic. 2.3., vulgo 
autem traditum est ut ^ pro quo reposuere Gronovius ;^^^, 
Burmannus at. Sed quamquam acutissimi illi viri iure 
suspicati sunt mendum loco inhaerere, tamen non pro 
more suo corruptum vocabulum recte correxisse mihi 
videntur, 

Primum significationem interiectionis vae statuamus: 
est nimirum aut imprecantis aut miserantis (Baehr. ad 
Cat. 8, 15. 64, 196), quorum neutrum hue quadrat. 
Nam quod Ernestius ibi leporem quaesivit, quod dolentis 
voce uteretur Vespasianus in re, quae si proprie dicere- 
tur, felicitas esset, non ita lepidum mihi videtur, neque 
convenire ceteris quae hie commemorantur. Quare etiam 
nae et at^ utpote [satis frigida recipere nolim. Sed ex 

accurata totius loci expositione facile apparebit, quid 
hie scribendum sit. Vespasianus mala omina omnino a 
se avertere studebat, aut certe ut bona interpretari. Sic 
omen Mausolei patefacti ad luniam Calvinam, stellae 
crinitae autem ad Parthorum regem traxerat, itaque prae- 
s^ium futurae mortis in melius immutare conatus est. 
Quare prima morbi accessione non de ulla re questus 
est, sed potius laetatus exclamavit: Eu puto deus fio^ 
tunc magis commodum, quod sibi inde eventurum erat, 
quam incommodum intuens. Ad eu cf. Plaut. Mil. 1 146. 
Ter. Phorm. III. 1.14. Hor. ad Pis. 328. 

TiTI c. 9. Ut tandem mutuo erga se animo vellet 
esse. Non capio quid sibi velint verba mutuus animus 
erga aliquem. Ex contrario optime dicta sunt e.g. y,mu- 
tuis animis amant amantur" CatuU. 45 , 20. — r»Tua 
voluntas erga me meaque erga te par atque mutua^' Cic. 
ad Plane, (ad Att. XVI 16 <2.), — vel Ciceronianum 
^pro liiutuo inter nos animo" sim. , sed haec plane diversa 
sunt a nostro loco. Non igitur dubito reponere ut tandem 
mutato erga se animo vellet esse i. e. ut tandem iracun- 
diam deponeret bonoque animo erga se esse inciperet. -^ 



THESES. 



I. 



Ad veterum auctorum textus recte constituendos omnes 
omnium codicum lectiones aliquid afTerre posse putandae 
sunt. 



II. 



Sine iusta causa Baehrensius (P. L. M. I. 146) cum 
aliis viris doctis Susianum sive Leidensem codicem Ger- 
manici Arateorum ascripsit saeculo XIII^. 



III. 



Curtii Rufi VIII. cp. 5, 6, cum Vossiano Q. 46 
verbum adsentatio eiciendum est. 

mi. 



Suet, de gramm. 6. legendum est : „Huius cognomen 
in plerisque indicibus et titulis per unam / scriptum 
animadverto, verum ipse id per duas effert/' 

V. 
Verg. Aen. Ill 567 legendum est: 

„Ter spumam elisam ad rorantia vidimus astra." 

VI. 

Praenomen Petronii Arbitri non est Gains sed Titus ^ 
itaque assentiendum est Nipperdeyo Tac. Ann. XVI. 17 
litteram T'addenti, cp. 18 autem litteram Cexpungenti. 

VII. 
Sen. Phaedrae 452 lege: 

„Propria descripsit Deus 
Officia et aevum per suos rexit gradus". 

' VIII. 

Sen. Here. fur. 353 lege: 

„Ars prima regni est posse livorem pati". 

Vim. 

Aur. Vict. Epit. Villi. 1 5 vigilare corrigendum est in 
evigilare. 

X. 



Plat. Apol. p. 1 8 E. lege: itQcg indpovg nQ9!.fovi i*i 



XI. 



Ibid. p. 29. D. legendum est: amq huop pro ontQ iJnop* 



XII. 



Ibid. p. 30 C. i. f. pro dvvctiro legendum est dwatpto. 

XIII. 

Eur. Ale. 36 lege: 

^ ToJ' vniartj noaip inikiaovff 
avxfl nqodttPiXp TlkXiov nati. 



XIIII. 

Soph. Antig. 990 lege: 

xoXq xv(^hiii(ti yiq 
aiv^ xiXfv^og xal TTQOtjytjtfi niXd* 

XV. 

Xen. Memor. I, 2, 53. legendum est: — to oco/Ma rov 
oixHOtdtov 01 ap^qionoi Xfjp raxiotf^p i^tPiynopng 
dq^apltovoiP' 

XYI. 



Herod. I. 51 legendum est : — ov yag rov ovPTv%6vto^ 
q>aipnai fioi igyop fivai* 

XVII. 

Iniuria dixit Schiller R6m. Kaiserzeit I. 161 : „Die 
Bexeichnung pater patriae, die Augustus nach wieder- 
holter Ablehnung endlich am 5 Februar 752/2 angenom- 
men hatte , war auch von der republikanischen Magistratur 
nicht ausgeschlossen. — 

XVIII. 

Iniuria idem Schiller dixit p. 345 eiusdem operis: 
,,Die beiden faktischen Regenten (Burrus und Seneca) 
hatten tlbrigens keinerlei offizielle Stellung inne, in der 
mit Notwendigkeit ihr Einflusz enthalten gewesen ware 
u. s. w. — 

XVIIII. 

Re ipsa non Augustus, sed lulius Caesar primus Ro- 
inanorum princeps fuit. 

XX. 

Milites, quos Galba apud pontem Mulvium anno 68. 
contrucidari iussit, legionis I classicae (= I adiutricis) 
fuerunt, a Nerone conscriptae sed nondum aquila con- 
donatae. 

XXI. 



Dante Inf. V. 93 staat in de editie van Vincenzo 
Promis en Carlo Negroni (Milaan. Hoepli 1888) terecht: 
„Poichfe hai pietk del nostro amor perverse." 

XXII. 

De wet op het hooger onderwijs moet in dien zin 
gewijzigd worden , dat aan de doctoraten vermeld in art. 
83 sub 50 dier wet worde toegevoegd het doctoraat in 
de Romaansche philologie, de verkrijging waarvan tevens 
het lus docendi zou geven van de vakken, waarin men 
geexamineerd was. — 

XXIII. 

Zeer ten onrechte zegt BUSKEN HUET (Nederlandsche 
Tijdschriften in 1878. II. Litt. Fant. 4^ reeks, i^te deel): 
„De zwaarste slag in de papieren onzer filologen zou zijn, 
dat alle teksten onbedorven waren. — 



ERRATUM. 



Pag. 13, in verbis Graecis bis in fine vocabuli Httera 
g restituenda est, quern corrigas quaeso errorem. 

